qundao/data-zh-poetry huggingface dataset:
端午帖子·其二
作者：赵彦若
朝代：宋

扬子江中百炼金，宝奁疑是月华沉。争如圣后无私鉴，明照人间万善心。
端午帖子·其二
作者：赵彦若
朝代：宋

扬子江中百炼金，宝奁疑是月华沉。
争如圣后无私鑑，明照人间万善心。
句
作者：赵彦迈
朝代：宋

风俗连巴楚，封疆接播溱。
岁熟
作者：赵彦迈
朝代：宋

蕞地曾无一掌平，由来作郡亦强名。峰连万翠山横障，川合三溪水绕城。
岁熟
作者：赵彦迈
朝代：宋

蕞地曾无一掌平，由来作郡亦强名。
峰连万翠山横障，川合三溪水遶城。
点绛唇·春到皇都
作者：赵彦逾
朝代：宋
体裁：词

春到皇都，日边已觉风光丽。异人名世。独禀阳和粹。福寿川增，行庆鸳行缀。笙歌重。几多珠翠。拚取今宵醉。
同友人访石室
作者：赵彦钮
朝代：宋
体裁：七言律诗

怪石嵯峨势若擎，天成斗室一蓬瀛。扫门常得风为帚，照夜从教月作灯。三伏人于冰上立，四时鸟在洞中鸣。来兹欲避人间世，啸傲烟霞豁性灵。
秋声
作者：赵彦镗
朝代：宋
体裁：七言律诗

纷纷败叶扑西风，呖呖征鸿度碧空。咿咿菱歌烟暝外，丁丁衣杵月明中。潇潇细滴蕉窗雨，唧唧悲鸣草砌蛩。忽忽有怀如宋玉，行行搔首思冲冲。
登般若台
作者：赵彦龄
朝代：宋
体裁：七言绝句

拨置文书强作閒，佩壶聊得共跻攀。归云不识游人意，遮尽江南一带山。
题南峰精舍蓝光轩
作者：赵彦龄
朝代：宋
体裁：七言律诗

一溪带郭静潺湲，寺在溪旁碧岫巅。塔影远连空翠坞，钟声高入蔚蓝天。竹房僧定侵窗月，沙步人稀满树烟。刚被名缰挽归去，久居应作地行仙。
题巾山
作者：赵彦龄
朝代：宋
体裁：七言绝句

一夜空山闻杜鹃，落花流水两茫然。凭栏不觉春归去，目极平芜绿际天。
诗一首
作者：赵德□
朝代：宋
体裁：七言绝句

镵崖刻石成大像，谁道老僧多伎俩。虽云百尺最高高，应有游人到头上。
中隐庵
作者：赵德孺
朝代：宋

在昔避世贤，隐居岂自喜。甘守西山饿，清洗颍阳耳。一旦事高尚，万古激贪鄙。孰谓乐山林，便可轻朝市。窃笑效颦人，不知捧心美。妄将凡庸姿，敢希明哲轨。盗此嘉遁名，纷若干时子。仕途指捷径，矫伪污青史。圣朝扬仄陋，采录无遐迩。不遗下体葑，况乃中乡芑。多士生此时，贫且贱焉耻。梦自傅岩来，猎从渭滨起。隐君闻此风，翻然乌可已。聊为知者道，庶达名庵旨。
中隠庵
作者：赵德孺
朝代：宋

在昔避世贤，隠居岂自喜。
甘守西山饿，清洗颍阳耳。
一旦事高尚，万古激贪鄙。
孰谓乐山林，便可轻朝市。
窃笑效颦人，不知捧心美。
妄将凡庸姿，敢希明哲轨。
盗此嘉遯名，纷若干时子。
仕途指捷径，矫僞污青史。
圣朝扬仄陋，采录无遐迩。
不遗下体葑，况乃中乡芑。
多士生此时，贫且贱焉耻。
梦自傅岩来，猎从渭滨起。
隠君闻此风，翻然乌可已。
聊为知者道，庶达名庵旨。
赋秀远堂
作者：赵德孺
朝代：宋
体裁：古风

翰林李谪仙，埋骨青山下。平生爱此山，老去终不舍。放逐鹓鹭行，追随鸡黍社。文采今尚存，英风满松槚。寥寥五百年，好尚世所寡。韩子荆州后，为求袭良冶。乃祖当时辈，异代同潇洒。结堂山之阳，真趣非少假。秀色来天外，远势包平野。烟岚浮翠黛，揽之不容把。徜徉盘谷游，屡请秣吾马。时无谪仙人，登临谁赋者。九原如可作，一奠招魂斝。
澹山岩
作者：赵德纶
朝代：宋
体裁：七言律诗

岩扃二里锁烟霏，天下名山此本稀。硬石穿空谁运斧，寒泉滴雪欲添衣。仙游尘外杜萝老，僧住山间笋蕨肥。自叹微官犹缚我，倘容卜筑定忘归。
绍兴丙辰冬十有二月戊申赵德载赴官宕渠入境小雨肩舆中戏作一绝书白鹤寺壁
作者：赵德载
朝代：宋
体裁：七言绝句

三年冷眼笑吹竽，世态炎凉我自如。却怪天公亦人事，入邦便有雨随车。
摸鱼子·倚西风、招鸿送燕
作者：赵必
朝代：宋
体裁：词

倚西风、招鸿送燕，年华今已如客。
青奴一饷贪凉梦，昨夜酒红无力。
愁似织。
听鸣叶寒蝉，话到情无极。
舞衣春入。
欢带眼偷移，琴心不断，襟袖旧时窄。
红尘陌。
谁寄佳人消息。
任他珠网瑶瑟。
金钗两鬓霓裳曲，总是浪歌闲拍。
长夜笛。
且慢析轻匀，留醉酒垆侧。
烟青雾白。
望残照关河，晴云楼阁，何处是秋色。
宴清都·远远渔村鼓
作者：赵必□
朝代：宋
体裁：词

远远渔村鼓。
斜阳外、宾鸿三两飞度。
茅檐春小，白云隐几，青山当户。
骚翁底事飘蓬，浑忘却、耕徒钓侣。
何时寻、斗酒江鲈，悠悠千古坡赋。
风流种柳渊明，折腰五斗，身为名苦。
有秫田贰顷，菊松三迳，不如归去。
山灵休勒俗驾，容我卧、草堂深处。
问故园、怨鹤啼猿，今无恙否。
念奴娇·和云谷九日游星岩
作者：赵必□
朝代：宋
体裁：词

一时四美，对重阳、那更无风无雨。尘世难逢开口笑，不饮黄花有语。云谷春生，星岩秋好，引领群仙去。满襟霁月，山中一洗尘雾。濂翁旧说犹存，渊明独爱菊，风流千古。拄杖笑谈卿与我，不减晋人风度。破帽敧风，空尊眠月，也有悠然趣。秋容未老，晚香尤有佳处。
念奴娇·烧灯过也
作者：赵必□
朝代：宋
体裁：词

烧灯过也，倩东风、又翦芙蕖千朵。
翠阵珠围依然是，旧日笙歌社火。
一曲乘莺，万钱骑鹤，仙子来蓬岛。
金尊满酌，不妨斜戴花帽。
人生能几欢娱，趁良辰美景，绿娇红小。
洞里桃花应笑道，前度刘郎未老。
眼雨眉云，情香粉态，恨不相逢早。
明年今夕，犀钱玉果分我。
朝中措·桔肥梅小蜡橙黄
作者：赵必□
朝代：宋
体裁：词

桔肥梅小蜡橙黄。
薄薄板桥霜。
春透谢娘庭院，雅宜倚玉偎香。
旧情如纸，新情如海，冷热心肠。
谁为移根换叶，桃花自识刘郎。
浣溪沙·只为相思怕上楼
作者：赵必□
朝代：宋
体裁：词

只为相思怕上楼。
离莺一操恨悠悠。
十二翠屏烟篆冷，晓窗秋。
绣线未拈心已懒，花笺欲寄写还羞。
懊恨郎边无个信，暮云愁。
烛影摇红·月浸芙蕖
作者：赵必□
朝代：宋
体裁：词

月浸芙蕖，冰壶天地波凝碧。
太平歌舞醉东风，花市人如织。
桃李一城春色。
玉梅娇、闹娥无力。
粉围红阵，灯火楼台，绮罗巷陌。
乐事还同，遨头引领神仙客。
高烧银烛照红妆，香雾穿瑶席。
款款檀牙细拍。
醉金尊、东方未白。
传柑相遗，探茧争先，明年何夕。
贺新郎·寿酒浮萸菊
作者：赵必□
朝代：宋
体裁：词

寿酒浮萸菊。
记年年、重阳嘉节，开尊华屋。
绿鬓朱颜春不改，彼美人兮如玉。
有锦绣、珠玑满腹。
户外红尘飞不到，受人间、倒大清闲福。
数花甲，才八六。
十分秋色呈新绿。
一簇儿、池馆亭台，左梅右竹。
柳下系船花下饮，不减西园金谷。
更桔外、安排棋局。
独立小桥明月夜，唤莺莺、低唱双飞曲。
有子也，万事足。
醉落魄·一斛珠·西园饮歇
作者：赵必□
朝代：宋
体裁：词

西园饮歇。
倚阑干、玉箫声彻。
荷枯菊老秋芳歇。
两蕊三花、九月南州雪。
何郎情思逋仙骨。
观桃墙杏成疏阔。
醉骑玉凤游银阙。
满树西风、吹动暗香月。
锁窗寒·琐寒窗·乳燕双飞
作者：赵必□
朝代：宋
体裁：词

乳燕双飞，黄莺百啭，深深庭户。
海棠开遍，零乱一帘红雨。
绣帘低、卷起春风，香肩倦倚娇无语。
叹玉堂底事。
匆匆聚散，又江南旅。
春暮。
人何处。
想歌馆睡浓，日高丈五。
旧迷未醒，莫负孤眠凤侣。
长安道、载酒寻芳，故园桃李还忆否。
早旧来、整过阑干，花下携春俎。
风流子·春光才一半
作者：赵必□
朝代：宋

春光才一半，春未老、谁肯放春归。
问买春价数，酒边商略，寻春巷陌，鞭影参差。
春无尽，春莺调巧舌，春燕垒香泥。
好趁春光，爱花惜柳，莫教春去，柳怨花悲。
春心犹未足，春帏暖，炉熏香透春衣。
说与重欢后约，春以为期。
记春雁回时，锦笺须寄，春山锁处，珠泪长垂。
多少愁风恨雨，惟有春知。
齐天乐·东南半壁干坤窄
作者：赵必□
朝代：宋

东南半壁干坤窄，渺人物、消磨尽。
官爵网罗，功名钓饵，眼底纷纷蛙井。
暮更朝令。
捍格了多少，英雄豪俊。
身事悠悠，儒冠误矣文章病。
休休蕉鹿梦省。
早牛衣无恙，鸥盟未冷。
相越平吴，终成底用，不似五湖舟稳。
浩歌狂饮。
休说我命通，待他心肯。
浮世南柯，梦邯郸一枕。
齐天乐·红纷绿闹东风透
作者：赵必□
朝代：宋
体裁：词

红纷绿闹东风透，暖得枳花香也。
雪柳拈金，玉梅铺粉，妆点春光无价。
鳌蓬如画。
簇万顷芙蕖，桂华相射。
艳冶逢迎，香尘满路飘兰麝。
人生行乐聊尔，况良辰美景，好天晴夜。
茧帖争先，芋郎卜巧，细说成都旧话。
传觞立马。
看翠阵珠围，歌朋舞社。
酒尽更阑，月在蒲萄架。
和孙逢辰游子吟
作者：赵必㳅
朝代：宋
体裁：七言律诗

独向春风泪几回，经年游子自堪悲。天涯只为青云绊，堂上应怜白雪垂。离思不随音问去，浪身惟逐梦魂归。有时得慰故乡愿，骨肉团团醉寿杯。
秋夜玩月
作者：赵必㳅
朝代：宋
体裁：七言绝句

几度停杯发浩歌，月华偏照别离多。床头剩有樽酒绿，醉饮鲸飞沧海波。
言志
作者：赵必㳅
朝代：宋
体裁：七言绝句

足濯长江万里流，手提三尺龙泉游。胸中一片英雄气，生不杀奸死不休。
答本堂先生歌
作者：赵必兴
朝代：宋
体裁：古风

往事兮浮云，偕老兮天伦。乐莫乐兮天真，如良人何兮良人。
摸鱼儿
作者：赵必岊
朝代：宋

倚西风、招鸿送燕，年华今已如客。青奴一饷贪凉梦，昨夜酒红无力。愁似织。听鸣叶寒蝉，话到情无极。舞衣春入。叹带眼偷移，琴心不断，襟袖旧时窄。红尘陌。谁寄佳人消息。任他珠网瑶瑟。金钗两鬓霓裳曲，总是浪歌闲拍。长夜笛。且慢析轻匀，留醉酒垆侧。烟青雾白。望残照关河，晴云楼阁，何处是秋色。
摸鱼子
作者：赵必岊
朝代：宋

倚西风、招鸿送燕，年华今已如客。青奴一饷贪凉梦，昨夜酒红无力。愁似织。听鸣叶寒蝉，话到情无极。舞衣春入。叹带眼偷移，琴心不断，襟袖旧时窄。
红尘陌。谁寄佳人消息。任他珠网瑶瑟。金钗两鬓霓裳曲，总是浪歌闲拍。长夜笛。且慢析轻匀，留醉酒垆侧。烟青雾白。望残照关河，睛云楼阁，何处是秋色。
饮酒
作者：赵必岊
朝代：宋

穷居无与娱，弱子戏我右。宁知千载前，不是桑榆友。今为骨肉亲，结爱岂不厚。不知后千载，当复如此否。且尽人间事，幽远非所叩。
饮酒
作者：赵必岊
朝代：宋

穷居无与娱，弱子戏我右。
宁知千载前，不是桑榆友。
今为骨肉亲，结爱岂不厚。
不知后千载，当復如此否。
且尽人间事，幽远非所叩。
小亭夜坐即景
作者：赵必常
朝代：宋
体裁：七言绝句

小亭夜坐涤炎蒸，顿觉风清趣已成。数点流萤亭外度，儿童戏逐月边星。
秋高亭
作者：赵必愿
朝代：宋

秋空何太高，秋风何太清。秋露何太皎，秋月何太明。秋山有素期，秋水莫间盟。力此久病身，试上高高亭。上欲驾扶摇，下欲跳清泠。手持紫玉箫，跨鹏或骑鲸。时吹复时止，霄壤随纵横。回首天上人，见我呼友生。我言你能许我三百六旬无一日之不秋，则我亦许你从此为逍遥之朋。
秋高亭
作者：赵必愿
朝代：宋

秋空何太高，秋风何太清。
秋露何太皎，秋月何太明。
秋山有素期，秋水莫间盟。
力此久病身，试上高高亭。
上欲驾扶摇，下欲跳清泠。
手持紫玉箫，跨鹏或骑鲸。
时吹復时止，霄壤随纵横。
回首天上人，见我呼友生。
我言你能许我三百六旬无一日之不秋，则我亦许你从此为逍遥之朋。
重建神秀楼追和忠定公韵
作者：赵必愿
朝代：宋
体裁：古风

维兹城南楼，废兴端有时。昔我忠定公，楼成旋西归。拜厅惭匪肖，易麾繇好溪。循环六十载，乌兔惊梭飞。吁嗟古雉堞，巨浸堕藩篱。陶甓既还旧，更创如有期。岁事喜中稔，度材授工师。非敢侈轮奂，聊尔遵先规。江山展图画，栏槛倚晴晖。肯堂久在念，今我身则夷。辽鹤去不返，遗墨犹淋漓。一时剩篇咏，皆表而出之。登眺惟畴昔，未觉此举非。落成灯火夜，万点天星移。潮生月在浦，酒阑风满衣。幸继前人躅，敬和前人词。斯楼傥不朽，庶慰蒸湘悲。
十月梅花
作者：赵必成
朝代：宋
体裁：七言绝句

初冬未见一片雪，先见梅开傍花庵。可是东君留厚意，早传消息到江南。
题陈生鲤鱼图
作者：赵必成
朝代：宋

神龙原自异凡鱼，潴泽还知不久居。
平地雷轰头角露，滔天浪浴甲鳞舒。
应夸鳌海都量遍，漫道龙门不可踰。
试问锦标刚一跃，陡成霖雨足沾濡。
题陈生鲤鱼图
作者：赵必成
朝代：宋

神龙原自异凡鱼，潴泽还知不久居。平地雷轰头角露，滔天浪浴甲鳞舒。应誇鳌海都量遍，漫道龙门不可踰。试问锦标刚一跃，陡成霖雨足沾濡。
春日田园杂兴
作者：赵必拆
朝代：宋

一段佳山水，芳时事正妍。
犊耕青烧雨，鹤卧碧桃烟。
社老邀尝煮，邻僧伴摘鲜。
莫嫌陶令拙，农圃得余年。
春日田园杂兴
作者：赵必拆
朝代：宋

一段佳山水，芳时事正妍。犊耕青烧雨，鹤卧碧桃烟。社老邀尝煮，邻僧伴摘鲜。莫嫌陶令拙，农圃得馀年。
和榴皮题壁韵
作者：赵必晔
朝代：宋

回仙吸露餐霞者，却胜人间烟火余。
二十八言留壁上，不须青鸟为传书。
和榴皮题壁韵
作者：赵必晔
朝代：宋

回仙吸露餐霞者，却胜人间烟火馀。二十八言留壁上，不须青鸟为传书。
句
作者：赵必橦
朝代：宋

昔时说易希程氏，今日传经愧伏生。
题梅山
作者：赵必橦
朝代：宋

一隐吴门访此山，深怜汉鼎尚多艰。片言倘得回天听，未必仙名满世间。
题梅山
作者：赵必橦
朝代：宋

一隠吴门访此山，深怜汉鼎尚多艰。
片言倘得回天听，未必仙名满世间。
濯足
作者：赵必涟
朝代：宋
体裁：五言绝句

小桥坐濯足，涧狭水流急。源头夜雨多，落花漾露湿。
自题梅花庄
作者：赵必涟
朝代：宋
体裁：七言绝句

一间茅屋傍溪斜，三径荒于靖节家。但得鹤粮随分足，更须锄月种梅花。
句
作者：赵必瞻
朝代：宋

生平许国惭无补，化作东风扫虏尘。
次寒山寺
作者：赵必瞻
朝代：宋

可惜邯郸梦未成，数闻僧舍木鱼声。
寒鷄有意催人起，早解孤舟晓月行。
次寒山寺
作者：赵必瞻
朝代：宋

可惜邯郸梦未成，数闻僧舍木鱼声。寒鸡有意催人起，早解孤舟晓月行。
通问蒙古羁留自述
作者：赵必瞻
朝代：宋

丈夫辞上国，千里为封侯。志似冲天鹄，身如系缆舟。终同刘敬返，暂作子卿留。戈鼓从伊竞，客心岂倦游。
通问蒙古覊留自述
作者：赵必瞻
朝代：宋

丈夫辞上国，千里为封侯。
志似冲天鹄，身如繫缆舟。
终同刘敬返，暂作子卿留。
戈鼓从伊竞，客心岂倦游。
句
作者：赵必范
朝代：宋

卜岁聊凭六壬课，有生未识五辛盘。幸有渔樵同此乐，苦无车马自相諠。几点飞花芳径雨，一双新燕荻帘风。茭白生苗藏蛤地，桑黄含葚浴蚕天。
句·其一
作者：赵必范
朝代：宋

卜岁聊凭六壬课，有生未识五辛盘。
句·其三
作者：赵必范
朝代：宋

几点飞花芳径雨，一双新燕荻帘风。
句·其二
作者：赵必范
朝代：宋

幸有渔樵同此乐，苦无车马自相諠。
句·其四
作者：赵必范
朝代：宋

茭白生苗藏蛤地，桑黄含葚浴蚕天。
春日田园杂兴
作者：赵必范
朝代：宋
体裁：七言律诗

一岁农功只在春，夫夫妇妇几艰辛。青门旧有种瓜地，绿野新添躬稼人。早把牛衣教诸子，欲修蚕具问良辰。夜来谷口东风过，只恐逢人问子真。
为子侄入宗学赋二首志喜
作者：赵必蒸
朝代：宋

月露才华锦绣章，麟经家学独誇长。笑谈鏖战联三捷，此是男儿立志强。采芹今已入宫墙，不负平生志气昂。更拟来科应特奏，光荣宗室姓名香。
为子侄入宗学赋二首志喜·其一
作者：赵必蒸
朝代：宋

月露才华锦绣章，麟经家学独夸长。
笑谈鏖战联三捷，此是男儿立志强。
为子侄入宗学赋二首志喜·其一
作者：赵必蒸
朝代：宋

月露才华锦绣章，麟经家学独誇长。笑谈鏖战联三捷，此是男儿立志强。
为子侄入宗学赋二首志喜·其二
作者：赵必蒸
朝代：宋
体裁：七言绝句

采芹今已入宫墙，不负平生志气昂。更拟来科应特奏，光荣宗室姓名香。
忆业师刘夫子
作者：赵必蒸
朝代：宋

严风砭肌骨，怵然起遐思。哲人已久萎，谁可作圣仪。吾虞刘夫子，曰维百世师。秉直疾邪佞，是非无所私。依归良有在，出处各以时。遭时复不偶，竟尔相睽违。四顾寂似阗，中心重凄其。
忆业师刘夫子
作者：赵必蒸
朝代：宋

严风砭肌骨，怵然起遐思。
哲人已久萎，谁可作圣仪。
吾虞刘夫子，曰维百世师。
秉直疾邪佞，是非无所私。
依归良有在，出处各以时。
遭时復不偶，竟尔相睽违。
四顾寂似阗，中心重凄其。
星渚赵侍郎霞城枉驾
作者：赵必蒸
朝代：宋

高情潇洒出风尘，华毂传呼下士频。
独愧迂疎无别技，鸿飞冥冥任吾真。
星渚赵侍郎霞城枉驾
作者：赵必蒸
朝代：宋

高情潇洒出风尘，华毂传呼下士频。独愧迂疏无别技，鸿飞冥冥任吾真。
答贺文杏堂韵
作者：赵必蒸
朝代：宋

文杏堂开华渡西，九天雨露正来肥。
漫夸奕叶光先宅，却羡新裁出故知。
千载暖回唐苑树，一时春足谢家枝。
欲将俚语依金玉，把盏共论觉醉迟。
答贺文杏堂韵
作者：赵必蒸
朝代：宋

文杏堂开华渡西，九天雨露正来肥。漫誇奕叶光先宅，却羡新裁出故知。千载暖回唐苑树，一时春足谢家枝。欲将俚语依金玉，把盏共论觉醉迟。
答资政赵庸斋
作者：赵必蒸
朝代：宋
体裁：七言绝句

樗栎惭非梁栋材，自甘落拓困尘埃。明公终日垂青眼，皓首穷年志欲灰。
兰陵王·赣上用美成韵
作者：赵必豫
朝代：宋
体裁：词

画阑直。饾饤千红万碧。无端被，怪雨狂风，僝柳僽花禁春色。寻芳遍楚国。谁识。五陵俊客。流水远，题叶无情，雁足不来杳笺尺。浮生等萍迹。才卸却归鞍，坐未温席。匆匆还又京华食。叹聚少离多，漂零因甚，江南逢梅望寄驿。美人兮天北。悲恻。恨成积。怅钗玉尘生，猊金烟寂。绿杨芳草情何极。偏懒拨琵琶，愁听羌笛。梨花院落，黄昏后，珠泪滴。
元日客中和同年韵
作者：赵必𤩪
朝代：宋

岁堂堂去逐江干，夜半东风送旧寒。
爆竹声中人老大，梅花香外客平安。
一番春事从头起，万里天衢着步宽。
上下云龙平昔愿，拟摩短翮附飞翰。
元日客中和同年韵
作者：赵必𤩪
朝代：宋
体裁：七言律诗

岁堂堂去逐江干，夜半东风送旧寒。爆竹声中人老大，梅花香外客平安。一番春事从头起，万里天衢著步宽。上下云龙平昔愿，拟摩短翮附飞翰。
兰陵王·画阑直
作者：赵必𤩪
朝代：宋

画阑直。餖飣千红万碧。无端被，怪雨狂风，僽柳僝花禁春色。寻芳遍楚国。谁识。五陵俊客。流水远，题叶无情，雁足不来杳笺尺。浮生等萍迹。才卸却归鞍，坐未温席。匆匆还又京华食。叹聚少离多，漂零因甚，江南逢梅望寄驿。美人兮天北。悲恻。恨成积。怅钗玉尘生，猊金烟寂。绿杨芳草情何极。偏懒拨琵琶，愁听羌笛。梨花院落，黄昏後，珠泪滴。
兰陵王·画阑直
作者：赵必𤩪
朝代：宋
体裁：词

画阑直。
饾饤千红万碧。
无端被，怪雨狂风，僽柳僝花禁春色。
寻芳遍楚国。
谁识。
五陵俊客。
流水远，题叶无情，雁足不来杳笺尺。
浮生等萍迹。
才卸却归鞍，坐未温席。
匆匆还又京华食。
叹聚少离多，漂零因甚，江南逢梅望寄驿。
美人兮天北。
悲恻。
恨成积。
怅钗玉尘生，猊金烟寂。
绿杨芳草情何极。
偏懒拨琵琶，愁听羌笛。
梨花院落，黄昏后，珠泪滴。
兰陵王·赣上用美成韵
作者：赵必𤩪
朝代：宋
体裁：词

画栏直。饾饤千红万碧。无端被，怪雨狂风，僝柳僽花禁春色。寻芳遍楚国。谁识。五陵俊客。流水远，题叶无情，雁足不来杳笺尺。浮生等萍迹。才卸却归鞍，坐未温席。匆匆还又京华食。叹聚少离多，漂零因甚，江南逢梅望寄驿。美人兮天北。悲恻。恨成积。怅钗玉尘生，猊金烟寂。绿杨芳草情何极。偏懒拨琵琶，愁听羌笛。梨花院落，黄昏后，珠泪滴。
兰陵王（赣上用美成韵）
作者：赵必𤩪
朝代：宋

画阑直。饾饤千红万碧。无端被，怪雨狂风，僽柳僝花禁春色。寻芳遍楚国。谁识。五陵俊客。流水远，题叶无情，雁足不来杳笺尺。
浮生等萍踪。才卸却归鞍，坐未温席。匆匆还又京华食。叹聚少离多，漂零因甚，江南逢梅望寄驿。美人兮天北。
悲恻。恨成积。怅钗玉尘生，猊金烟寂。绿杨芳草情何极。偏懒拨琵琶，愁听羌笛。梨花院落，黄昏后，珠泪滴。
再用前韵集句
作者：赵必𤩪
朝代：宋

我思君处君思我，一掬归心未到家。相见或因中夜梦，孤灯何事独成花。思君天阔水悠悠，醉里眉攒万国愁。所不负予如此酒，已教从事到青州。蔬饭藜床破衲衣，经年兀兀槿花篱。与君聚散若云雨，君问归期未有期。闻道骑鲸游汗漫，寄书因见雁南征。他年一舸鸱夷去，莫羡抟风起北溟。相思一夜梅花发，吟破离心句不成。横玉叫云清似水，夜钟残月雁归声。千里万里西复东，山川长在泪痕中。何当共剪西窗烛，一曲琵琶酒一钟。少年心壮轻为客，不寄梅花远信来。为见行舟试借问，看花出约几时回。何所独无芳草兮，归田有计一何稽。吾侪流落岂天意，俯仰天地身醯鸡。草根何处不虫声，灯火昏昏独掩屏。有约不来过夜半，煮茶敲碎一池冰。忽忆故人天外去，感君赠我琼瑶枝。世间好句无人共，郎罢吟诗囝和诗。
再用前韵集句·其一
作者：赵必𤩪
朝代：宋
体裁：七言绝句

我思君处君思我，一掬归心未到家。相见或因中夜梦，孤灯何事独成花。
再用前韵集句·其七
作者：赵必𤩪
朝代：宋
体裁：七言绝句

少年心壮轻为客，不寄梅花远信来。为见行舟试借问，看花出约几时回。
再用前韵集句·其三
作者：赵必𤩪
朝代：宋
体裁：七言绝句

蔬饭藜床破衲衣，经年兀兀槿花篱。与君聚散若云雨，君问归期未有期。
再用前韵集句·其九
作者：赵必𤩪
朝代：宋
体裁：七言绝句

草根何处不虫声，灯火昏昏独掩屏。有约不来过夜半，煮茶敲碎一池冰。
再用前韵集句·其二
作者：赵必𤩪
朝代：宋

思君天阔水悠悠，醉裏眉攒万国愁。
所不负予如此酒，已教从事到青州。
再用前韵集句·其二
作者：赵必𤩪
朝代：宋
体裁：七言绝句

思君天阔水悠悠，醉里眉攒万国愁。所不负予如此酒，已教从事到青州。
再用前韵集句·其五
作者：赵必𤩪
朝代：宋
体裁：七言绝句

相思一夜梅花发，吟破离心句不成。横玉叫云清似水，夜钟残月雁归声。
再用前韵集句·其八
作者：赵必𤩪
朝代：宋

何所独无芳草兮，归田有计一何稽。
吾侪流落岂天意，俯仰天地身酰鷄。
再用前韵集句·其八
作者：赵必𤩪
朝代：宋
体裁：七言绝句

何所独无芳草兮，归田有计一何稽。吾侪流落岂天意，俯仰天地身醯鸡。
再用前韵集句·其六
作者：赵必𤩪
朝代：宋
体裁：七言绝句

千里万里西复东，山川长在泪痕中。何当共剪西窗烛，一曲琵琶酒一钟。
再用前韵集句·其六
作者：赵必𤩪
朝代：宋

千里万里西復东，山川长在泪痕中。
何当共剪西窗烛，一曲琵琶酒一钟。
再用前韵集句·其十
作者：赵必𤩪
朝代：宋
体裁：七言绝句

忽忆故人天外去，感君赠我琼瑶枝。世间好句无人共，郎罢吟诗囝和诗。
再用前韵集句·其四
作者：赵必𤩪
朝代：宋
体裁：七言绝句

闻道骑鲸游汗漫，寄书因见雁南征。他年一舸鸱夷去，莫羡抟风起北溟。
别和明府归帅省
作者：赵必𤩪
朝代：宋

江山如昨日，人物已晨星。往事风前絮，浮生水上萍。别离头半白，邂逅眼终青。客子愁如醉，晓风吹未醒。几度赋停云，重逢瘴海滨。已成三载别，犹是旧时贫。酒量病来减，诗情老更新。慇勤分袂意，折尽柳条春。
别和明府归帅省·其一
作者：赵必𤩪
朝代：宋
体裁：五言律诗

江山如昨日，人物已晨星。往事风前絮，浮生水上萍。别离头半白，邂逅眼终青。客子愁如醉，晓风吹未醒。
别和明府归帅省·其二
作者：赵必𤩪
朝代：宋
体裁：五言律诗

几度赋停云，重逢瘴海滨。已成三载别，犹是旧时贫。酒量病来减，诗情老更新。慇勤分袂意，折尽柳条春。
别和明府归帅省·其二
作者：赵必𤩪
朝代：宋

几度赋停云，重逢瘴海滨。
已成三载别，犹是旧时贫。
酒量病来减，诗情老更新。
慇懃分袂意，折尽柳条春。
华胥引·舟中万安用美成韵
作者：赵必𤩪
朝代：宋
体裁：词

沧浪矶外，小舣兰舟，旋沽竹叶。雨过溪肥，波心荡漾鸥对唼。烟晚欸乃渔歌，和橹声咿轧。要泛五湖，祗恐西施羞怯。年少飘零，鬓未霜，底须轻镊。江南归雁，寄来鸳笺细阅。盟言誓语，满鲛绡罗箧。撩弄相思，琴心寸寸三叠。
华胥引（舟中万安用美成韵）
作者：赵必𤩪
朝代：宋

沧浪矶外，小舣兰舟，旋沽竹叶。雨过溪肥，波心荡漾鸥地唼。烟晚欸乃渔歌，和栌声咿轧。要泛五湖，只恐西施羞怯。
年少飘零，鬓未霜、底须轻镊。江南归雁，寄来鸳笺细阅。盟言誓语，满鲛绡罗箧。撩弄相思，琴心寸寸三叠。
南山亭吟梅用韵
作者：赵必𤩪
朝代：宋

玉辇瑶车具，飘飘银台路。
羣姬拥盖羽，太真衣缟素。
夜宴琼花圃，玉郎骑鹤赴。
翠衣冻欲仆，芳信谁传付。
无梦高唐赋，酒阑散香雾。
南山亭吟梅用韵
作者：赵必𤩪
朝代：宋
体裁：古风

玉辇瑶车具，飘飘银台路。群姬拥盖羽，太真衣缟素。夜宴琼花圃，玉郎骑鹤赴。翠衣冻欲仆，芳信谁传付。无梦高唐赋，酒阑散香雾。
南山赏梅分韵得观字
作者：赵必𤩪
朝代：宋
体裁：古风

老梅百窠霸骚坛，峥嵘铁骨傲岁寒。千枝万枝冻欲槁，一花两花春尚悭。愁闻羌雏吼玉笛，羞见公子驮金鞍。芳魂久嫁逋仙去，怨云恨雨迷孤山。憔悴独醒者，纳交惟芷兰。江南穷诗人，鄙哉弟山矾。甚而含毫吮墨之俗子，或比之粉面之何郎、玉肌之阿环。梅花酷怕渠点涴，所以未破冰雪颜。与其玉堂兮金屋，孰若竹篱茅舍幽且閒。与其状元兮宰相，孰若收香敛华林壑间。逆知梅意同我意，诗人合作如是观。
南康县圃赏梨花呈长官
作者：赵必𤩪
朝代：宋

种花之暇点春芳，把酒花边试洗妆。差胜当年潘令尹，空栽桃李满河阳。点绿妆红千万般，薰桃染柳更蒸兰。梨花也费东风力，九十日春无点閒。霜玉肌肤冰雪魂，春风庭院月黄昏。儿曹不解吟翁意，无雨无风也闭门。李俗桃粗不用评，梅花之后此花清。唤醒山谷商量过，差替山矾做弟兄。
南康县圃赏梨花呈长官·其一
作者：赵必𤩪
朝代：宋
体裁：七言绝句

种花之暇点春芳，把酒花边试洗妆。差胜当年潘令尹，空栽桃李满河阳。
南康县圃赏梨花呈长官·其一
作者：赵必𤩪
朝代：宋

种花之暇点春芳，把酒花边试洗粧。
差胜当年潘令尹，空栽桃李满河阳。
南康县圃赏梨花呈长官·其三
作者：赵必𤩪
朝代：宋
体裁：七言绝句

霜玉肌肤冰雪魂，春风庭院月黄昏。儿曹不解吟翁意，无雨无风也闭门。
南康县圃赏梨花呈长官·其二
作者：赵必𤩪
朝代：宋
体裁：七言绝句

点绿妆红千万般，薰桃染柳更蒸兰。梨花也费东风力，九十日春无点閒。
南康县圃赏梨花呈长官·其二
作者：赵必𤩪
朝代：宋

点绿粧红千万般，熏桃染柳更蒸兰。
梨花也费东风力，九十日春无点閒。
南康县圃赏梨花呈长官·其四
作者：赵必𤩪
朝代：宋
体裁：七言绝句

李俗桃粗不用评，梅花之后此花清。唤醒山谷商量过，差替山矾做弟兄。
南康县圃赏梨花呈长官·其四
作者：赵必𤩪
朝代：宋

李俗桃麄不用评，梅花之后此花清。
唤醒山谷商量过，差替山矾做弟兄。
即席点韵赋方砚
作者：赵必𤩪
朝代：宋
体裁：古风

一片端溪云，至宝俗眼惊。体方而质刚，翰林叨宠荣。楮君同出处，松侯难弟兄。紫肝马肤润，绿晕鸲眼明。自笑谪仙狂，曾倩妃子擎。我爱清庙瑟，人吹高门笙。龙尾与凤咮，圆巧相逢迎。吾友管城公，奚假乎猩猩。留此镇山房，移文鸥鹭盟。好方已成癖，焉用圆为卿。
古端饮问梅亭作
作者：赵必𤩪
朝代：宋
体裁：古风

把酒问梅开未开，梅花问我何时来。嫣然一笑醒尘梦，撩我诗兴宽酒怀。有梅无诗酒怀恶，有诗无酒羁味薄。一觞一咏畅幽情，人生须作及时乐。去年岭头曾相逢，花边酾酒酹师雄。霜月三更天似水，枝头翠鸟睡正浓。今年寒浅花较迟，一花两花时最奇。春多烂漫无意思，此意梅花知不知。孤山寂寞逋仙去，香影之后更无句。几回拟作梅花骚，无力其如梅花何。怀哉此花丈人行，冰清玉洁不做时妆样。纷纷桃李嫁春风，臭味未必与我同。莫说和羹事，和羹事犹未。莫羡玉堂人，玉堂人已陈。细把心期向梅说，花开花落有时节。
古端饮问梅亭作
作者：赵必𤩪
朝代：宋

把酒问梅开未开，梅花问我何时来。
嫣然一笑醒尘梦，撩我诗兴宽酒怀。
有梅无诗酒怀恶，有诗无酒羁味薄。
一觞一咏畅幽情，人生须作及时乐。
去年岭头曾相逢，花边酾酒酹师雄。
霜月三更天似水，枝头翠鸟睡正浓。
今年寒浅花较迟，一花两花时最奇。
春多烂漫无意思，此意梅花知不知。
孤山寂寞逋仙去，香影之后更无句。
几回拟作梅花骚，无力其如梅花何。
怀哉此花丈人行，冰清玉洁不做时粧样。
纷纷桃李嫁春风，臭味未必与我同。
莫说和羹事，和羹事犹未。
莫羡玉堂人，玉堂人已陈。
细把心期向梅说，花开花落有时节。
句
作者：赵必𤩪
朝代：宋
体裁：句

蓬鬓早因时事白，荷衣不受劫尘污。
句
作者：赵必𤩪
朝代：宋
体裁：句

诗人只合住茅屋，天下未尝无菜羹。
吟社递至诗卷足十四韵以答之为梅水村发也
作者：赵必𤩪
朝代：宋

铁石其心肠，冰雪其襟胸。晨陪玉辇游，夕堕瘴海东。萧艾秽群芳，草木纷零落。梅花我辈人，例合束高阁。紫薇号舍人，红荔名郎官。梅花隐君子，未可一样观。无诗对梅羞，诗成梅花开。梅自工于诗，欧九却识梅。霜凋雪剥馀，万卉生意动。梅花让群芳，回施春风供。欲花未花时，此妙无人知。著花已多事，更为花吟诗。子猷癖爱竹，无梦到香影。雪夜棹匆匆，未必有诗兴。香魂逐逋去，翠羽招不还。醉倒赵师雄，一身花影寒。我爱梅花清，梅花怜我癯。宁为寒东野，毋为渴相如。对梅日一醉，无酒如梅何。尘世独醒人，卑之毋甚高。水月一联诗，桃杏不敢近。卷锦归之梅，梅花无可逊。无贽谒梅花，一诗我破戒。春风如打勘，具有案卷在。梅花老山林，思与天下芳。琼花差清白，荐之守维扬。怀哉丈人行，四海空交游。桃李不识面，一生慕荆州。
吟社递至诗卷足十四韵以答之为梅水村发也·其一
作者：赵必𤩪
朝代：宋
体裁：五言绝句

铁石其心肠，冰雪其襟胸。晨陪玉辇游，夕堕瘴海东。
吟社递至诗卷足十四韵以答之为梅水村发也·其七
作者：赵必𤩪
朝代：宋
体裁：五言绝句

子猷癖爱竹，无梦到香影。雪夜棹匆匆，未必有诗兴。
吟社递至诗卷足十四韵以答之为梅水村发也·其三
作者：赵必𤩪
朝代：宋
体裁：五言绝句

紫薇号舍人，红荔名郎官。梅花隐君子，未可一样观。
吟社递至诗卷足十四韵以答之为梅水村发也·其三
作者：赵必𤩪
朝代：宋

紫薇号舍人，红荔名郎官。
梅花隠君子，未可一样观。
吟社递至诗卷足十四韵以答之为梅水村发也·其九
作者：赵必𤩪
朝代：宋
体裁：五言绝句

我爱梅花清，梅花怜我癯。宁为寒东野，毋为渴相如。
吟社递至诗卷足十四韵以答之为梅水村发也·其二
作者：赵必𤩪
朝代：宋

萧艾秽羣芳，草木纷零落。
梅花我辈人，例合束高阁。
吟社递至诗卷足十四韵以答之为梅水村发也·其二
作者：赵必𤩪
朝代：宋
体裁：五言绝句

萧艾秽群芳，草木纷零落。梅花我辈人，例合束高阁。
吟社递至诗卷足十四韵以答之为梅水村发也·其五
作者：赵必𤩪
朝代：宋

霜凋雪剥余，万卉生意动。
梅花让羣芳，回施春风供。
吟社递至诗卷足十四韵以答之为梅水村发也·其五
作者：赵必𤩪
朝代：宋
体裁：五言绝句

霜凋雪剥馀，万卉生意动。梅花让群芳，回施春风供。
吟社递至诗卷足十四韵以答之为梅水村发也·其八
作者：赵必𤩪
朝代：宋
体裁：五言绝句

香魂逐逋去，翠羽招不还。醉倒赵师雄，一身花影寒。
吟社递至诗卷足十四韵以答之为梅水村发也·其六
作者：赵必𤩪
朝代：宋

欲花未花时，此妙无人知。
着花已多事，更为花吟诗。
吟社递至诗卷足十四韵以答之为梅水村发也·其六
作者：赵必𤩪
朝代：宋
体裁：五言绝句

欲花未花时，此妙无人知。著花已多事，更为花吟诗。
吟社递至诗卷足十四韵以答之为梅水村发也·其十
作者：赵必𤩪
朝代：宋
体裁：五言绝句

对梅日一醉，无酒如梅何。尘世独醒人，卑之毋甚高。
吟社递至诗卷足十四韵以答之为梅水村发也·其十一
作者：赵必𤩪
朝代：宋
体裁：五言绝句

水月一联诗，桃杏不敢近。卷锦归之梅，梅花无可逊。
吟社递至诗卷足十四韵以答之为梅水村发也·其十三
作者：赵必𤩪
朝代：宋
体裁：五言绝句

梅花老山林，思与天下芳。琼花差清白，荐之守维扬。
吟社递至诗卷足十四韵以答之为梅水村发也·其十二
作者：赵必𤩪
朝代：宋
体裁：五言绝句

无贽谒梅花，一诗我破戒。春风如打勘，具有案卷在。
吟社递至诗卷足十四韵以答之为梅水村发也·其十四
作者：赵必𤩪
朝代：宋
体裁：五言绝句

怀哉丈人行，四海空交游。桃李不识面，一生慕荆州。
吟社递至诗卷足十四韵以答之为梅水村发也·其四
作者：赵必𤩪
朝代：宋
体裁：五言绝句

无诗对梅羞，诗成梅花开。梅自工于诗，欧九却识梅。
和同社酒边韵
作者：赵必𤩪
朝代：宋
体裁：古风

规规为愚傲为颖，晨华夕丧何足逞。对山悠然此心领，谁歌白雪妙于郢。题破蜀笺为红杏，昼游苦短烛堪秉。愧我寒蜩嘒如哽，堕身千仞求长绠。移文鸥社盟莫冷，共嚼梅花醉香影。
和同社饯梅
作者：赵必𤩪
朝代：宋

花开春意动，花谢春意静。
逋仙余诗魂，梦断孤山境。
飘零万斛香，冷落一枝影。
玉笛声声愁，月浸阑干冷。
吟翁饯梅行，诗句真隽永。
持螯醉酒船，呼童涤茶皿。
欲调宰相羹，且归状元岭。
离骚不知音，激楚鄙鄢郢。
惟有广平翁，心肠铁石劲。
无花实更奇，此意要人领。
桃李儿女曹，眼底纷蛙井。
酒醒动微吟，心下快活省。
和同社饯梅
作者：赵必𤩪
朝代：宋
体裁：古风

花开春意动，花谢春意静。逋仙馀诗魂，梦断孤山境。飘零万斛香，冷落一枝影。玉笛声声愁，月浸阑干冷。吟翁饯梅行，诗句真隽永。持螯醉酒船，呼童涤茶皿。欲调宰相羹，且归状元岭。离骚不知音，激楚鄙鄢郢。惟有广平翁，心肠铁石劲。无花实更奇，此意要人领。桃李儿女曹，眼底纷蛙井。酒醒动微吟，心下快活省。
和尹权宰见访韵
作者：赵必𤩪
朝代：宋
体裁：七言律诗

牛下高眠扣角歌，辔金裾翠重相过。江湖十载知心少，风雨一庭愁思多。君向青云腾骥足，我甘白发老渔蓑。茅檐剪烛更酌酒，人世欢娱能几何。
和尹权宰见访韵
作者：赵必𤩪
朝代：宋

牛下高眠扣角歌，辔金裾翠重相过。
江湖十载知心少，风雨一庭愁思多。
君向青云腾骥足，我甘白髪老渔簑。
茅檐剪烛更酌酒，人世欢娱能几何。
和张竹处韵饯陈匝峰之濂泉
作者：赵必𤩪
朝代：宋
体裁：七言律诗

不愁官冷客无毡，力欲回澜障百川。无己晚年工觅句，元龙豪气讳求田。焚章径解诸侯印，买酒时分司业钱。庭草池莲总春意，诗人只合住濂泉。
和文文山中秋赏月韵
作者：赵必𤩪
朝代：宋
体裁：七言律诗

中秋有月更有酒，乐事赏心并二难。万里无尘银世界，一清彻底玉溪山。素娥伴兔夜无寐，仙侣乘鸾晓未还。老子南楼动吟兴，风吹香句堕尘寰。
和文文溪庆徐固峰六十得子韵
作者：赵必𤩪
朝代：宋

明珠生老蚌，光彩射西湖。
岁晚颖方实，春荣木不枯。
卿儿是麟否，陵母梦云无。
他日浣花老，骑馿索醉扶。
和文文溪庆徐固峰六十得子韵
作者：赵必𤩪
朝代：宋
体裁：五言律诗

明珠生老蚌，光彩射西湖。岁晚颖方实，春荣木不枯。卿儿是麟否，陵母梦云无。他日浣花老，骑驴索醉扶。
和朱水乡韵
作者：赵必𤩪
朝代：宋

已落渊明后，归欤寂寞滨。旧交松处士，新宠竹夫人。诗国尊齐晋，仙溪隔昴辰。南柯还是梦，蝼蚁自君臣。江湖双鬓短，风雨一灯孤。买酒初尝芡，抄诗细截蒲。织耕同德曜，编简对韩符。怕有伤时句，磨教棱角无。何处著诗豪，白云高更高。山中别天地，门外自波涛。夜雨荒园菊，春风媚观桃。归来怀故宇，招隐愧离骚。一我独栖栖，相逢又解携。惊鱼依乱藻，忙燕垒新泥。亦有种桃者，独无芳草兮。买舟欲乘兴，风雨黯前溪。
和朱水乡韵·其一
作者：赵必𤩪
朝代：宋
体裁：五言律诗

已落渊明后，归欤寂寞滨。旧交松处士，新宠竹夫人。诗国尊齐晋，仙溪隔昴辰。南柯还是梦，蝼蚁自君臣。
和朱水乡韵·其三
作者：赵必𤩪
朝代：宋

何处着诗豪，白云高更高。
山中别天地，门外自波涛。
夜雨荒园菊，春风媚观桃。
归来怀故宇，招隠愧离骚。
和朱水乡韵·其三
作者：赵必𤩪
朝代：宋
体裁：五言律诗

何处著诗豪，白云高更高。山中别天地，门外自波涛。夜雨荒园菊，春风媚观桃。归来怀故宇，招隐愧离骚。
和朱水乡韵·其二
作者：赵必𤩪
朝代：宋
体裁：五言律诗

江湖双鬓短，风雨一灯孤。买酒初尝芡，抄诗细截蒲。织耕同德曜，编简对韩符。怕有伤时句，磨教棱角无。
和朱水乡韵·其四
作者：赵必𤩪
朝代：宋
体裁：五言律诗

一我独栖栖，相逢又解携。惊鱼依乱藻，忙燕垒新泥。亦有种桃者，独无芳草兮。买舟欲乘兴，风雨黯前溪。
和李梅南对梅韵
作者：赵必𤩪
朝代：宋

三花两花疏篱东，玉堂何似茅舍中。
孤芳不受春风涴，千红万紫俱下风。
罗浮梦断孤山杳，寂寂谁蹑二子踪。
谪仙天人霸梅国，骚坛万仞奴羣雄。
我交梅花二十冬，梅工于诗例合穷。
我穷于梅诗更拙，岂无膏沐谁为容。
湘纍醒眼不相识，兰芷未必臭味同。
何时典衣买酒醉梅下，浇我磊落写我悰。
诗成阁笔对梅笑，此一瓣香为梅翁。
和李梅南对梅韵
作者：赵必𤩪
朝代：宋
体裁：古风

三花两花疏篱东，玉堂何似茅舍中。孤芳不受春风涴，千红万紫俱下风。罗浮梦断孤山杳，寂寂谁蹑二子踪。谪仙天人霸梅国，骚坛万仞奴群雄。我交梅花二十冬，梅工于诗例合穷。我穷于梅诗更拙，岂无膏沐谁为容。湘累醒眼不相识，兰芷未必臭味同。何时典衣买酒醉梅下，浇我磊落写我悰。诗成阁笔对梅笑，此一瓣香为梅翁。
和李梅南见寄十四韵
作者：赵必𤩪
朝代：宋

公归乎山中，袖藏经济策。
恨不云龙游，相从老樵石。
樵溪酿泉甘，樵谷嘉禾殖。
诗垒压刘曹，酒国并秦越。
与其千户侯，何如千亩漆。
文星耿在目，龙门兮咫尺。
天风堕珠玑，捧玩手不释。
斧钺太森严，句法尤峭拔。
奈何士也贱，至宝道傍掷。
平生钓鰲手，烹鲜抑何屑。
箪食与豆羹，岂足动颜色。
閒愁恼吟肠，义利自为敌。
相逢开口笑，无怨亦无德。
和李梅南见寄十四韵
作者：赵必𤩪
朝代：宋
体裁：古风

公归乎山中，袖藏经济策。恨不云龙游，相从老樵石。樵溪酿泉甘，樵谷嘉禾殖。诗垒压刘曹，酒国并秦越。与其千户侯，何如千亩漆。文星耿在目，龙门兮咫尺。天风堕珠玑，捧玩手不释。斧钺太森严，句法尤峭拔。奈何士也贱，至宝道傍掷。平生钓鳌手，烹鲜抑何屑。箪食与豆羹，岂足动颜色。閒愁恼吟肠，义利自为敌。相逢开口笑，无怨亦无德。
和李梅外韵以伤邑士之无朋
作者：赵必𤩪
朝代：宋
体裁：七言律诗

兀兀规规铁限门，须眉妾妇遍吾村。蜀南见日犬群吠，井底观天蛙自尊。守望谁为乡里助，典型藉有老成存。书生唇齿久荆棘，气不能平又一言。
和李梅外韵以伤邑士之无朋
作者：赵必𤩪
朝代：宋

兀兀规规铁限门，鬚眉妾妇徧吾村。
蜀南见日犬羣吠，井底观天蛙自尊。
守望谁为乡里助，典型藉有老成存。
书生唇齿久荆棘，气不能平又一言。
和自村同年韵寄南山刘义车
作者：赵必𤩪
朝代：宋
体裁：七言律诗

空谷寥寥绝足音，月明千里故人心。功名蝴蝶半床梦，岁月蜉蝣一息阴。王粲曾闻附刘表，华元何忍薄羊斟。买舟欲泛剡溪曲，安道门前雪忒深。
和黄秋三衢舟中韵
作者：赵必𤩪
朝代：宋

壮志曾期捋虎须，中年跛鳖困泥途。糟？富贵几场醉，卢雉功名一掷呼。世事看来真塞马，吾才祇可比黔驴。客游倦矣休归去，三径可松园可蔬。
和黄秋三衢舟中韵
作者：赵必𤩪
朝代：宋
体裁：七言律诗

壮志曾期捋虎须，中年跛鳖困泥途。糟�富贵几场醉，卢雉功名一掷呼。世事看来真塞马，吾才祇可比黔驴。客游倦矣休归去，三径可松园可蔬。
和黄秋三衢舟中韵
作者：赵必𤩪
朝代：宋

壮志曾期捋虎鬚，中年跛鳖困泥途。
糟𥻿富贵几场醉，卢雉功名一掷呼。
世事看来真塞马，吾才祇可比黔馿。
客游倦矣休归去，三径可松园可蔬。
和黄秋韵
作者：赵必𤩪
朝代：宋
体裁：七言律诗

骚坛分戍打愁城，奏凯梅边缓辔行。诗债填偿难一顿，酒缘结习是三生。未能范蠡浮轻舸，且学灵均赋落英。落魄半生成底事，沙汀月冷负鸥盟。
和黎簿韵
作者：赵必𤩪
朝代：宋

月佩云冠白雪缨，枳花香裏见诗人。
武城半载尝闻政，洛社他年傥卜邻。
四海人皆知凿齿，一簑谁復识玄真。
斯文共缔千年好，杯酒欢娱迹总陈。
和黎簿韵
作者：赵必𤩪
朝代：宋
体裁：七言律诗

月佩云冠白雪缨，枳花香里见诗人。武城半载尝闻政，洛社他年傥卜邻。四海人皆知凿齿，一蓑谁复识玄真。斯文共缔千年好，杯酒欢娱迹总陈。
夏日燕黉堂·赤城中
作者：赵必𤩪
朝代：宋
体裁：词

赤城中。奏鹤笙一曲，玉佩丁东。蒲节后七日，宴翠阆琼宫。年年王母来称寿，醉蟠桃、几度东风。簇花间五马，轻裘短帽，雪鬓吟翁。魁宿耀三雍。曾归车共载，非虎非熊。急流勇退，渊底卧骊龙。山中不用官三品，垫角巾、人慕林宗。记亳州旧事，画鸱夷子，献与恭公。
宴清都·舟中思家用美成韵
作者：赵必𤩪
朝代：宋
体裁：词

远远渔村鼓。斜阳外、宾鸿三两飞度。茅檐春小，白云隐几，青山当户。骚翁底事飘蓬，浑忘却、耕徒钓侣。何时寻、斗酒江鲈，悠悠千古坡赋。风流种柳渊明，折腰五斗，身为名苦。有秫田贰顷，菊松三径，不如归去。山灵休勒俗驾，容我卧、草堂深处。问故园、怨鹤啼猿，今无恙否。
宴清都（舟中思家用美成韵）
作者：赵必𤩪
朝代：宋

远远渔村鼓。斜阳外、宝鸿三两飞度。茅檐春小，白云隐几，青山当户。骚翁底事飘蓬，浑忘却、耕徒钓侣。何时寻、斗酒江鲈，悠悠千古坡赋。
风流种柳渊明，折腰五斗，身为名苦。有秫田贰顷，菊松三迳，不如归去。山灵休勒俗驾，容我卧、草堂深处。问故园、怨鹤啼猿，今无恙否。
念奴娇 其一 贺陈新渌再娶
作者：赵必𤩪
朝代：宋
体裁：词

烧灯过也，倩东风、又剪芙蕖千朵。翠阵珠围依然是，旧日笙歌社火。一曲乘鸾，万钱骑鹤，仙子来蓬岛。金尊满酌，不妨斜戴花帽。人生能几欢娱，趁良辰美景，绿娇红小。洞里桃花应笑道，前度刘郎未老。眼雨眉云，情香粉态，恨不相逢早。明年今夕，犀钱玉果分我。
念奴娇·中年怕别
作者：赵必𤩪
朝代：宋
体裁：词

中年怕别，唱阳关未了，情怀先恶。回首西湖十年梦，几夜檐花清酌。人世如萍，客愁似海，吟鬓俱非昨。风涛如许，只应高卧林壑。菊松尽可归欤，叹折腰为米，渊明已错。相越平吴，终成底事，一舸五湖差乐。细和陶诗，径寻坡隐，时访峰头鹤。罗浮咫尺，春风寄我梅萼。
念奴娇·和云谷九日游星岩
作者：赵必𤩪
朝代：宋
体裁：词

一时四美，对重阳、那更无风无雨。尘世难逢开口笑，不饮黄花有语。云谷春生，星岩秋好，引领群仙去。满襟霁月，山中一洗尘雾。濂翁旧说犹存，渊明独爱菊，风流千古。拄杖笑谈卿与我，不减晋人风度。破帽攲风，空尊眠月，也有悠然趣。秋容未老，晚香尤有佳处。
念奴娇（和雪谷九日游星岩）
作者：赵必𤩪
朝代：宋

一时四美，对重阳、那更无风无雨。尘世难逢开口笑，不饮黄花有语。云谷春生，星岩秋好，引领群仙去。满襟霁月，山中一洗尘雾。
濂翁旧说犹存，渊明独爱菊，风流千古。拄杖笑谈卿与我，不减晋人风度。破帽欹风，空尊眠月，也有悠然趣。秋容未老，晚香尤有佳处。
怀梅水村十绝用张小山韵
作者：赵必𤩪
朝代：宋

人生南北浮萍耳，四海九州都是家。毕竟男儿心似铁，莫将愁泪涴梅花。十年骑鹤梦悠悠，天地无情白发愁。归到咸阳还似客，几回肠断望并州。小山山人荷为衣，松梅为屋竹为篱。檐花细雨青灯句，独忆郑老同襟期。纸衾如水梦难成，抱膝灯前读北征。懊恨雁来无个字，海云千里雨溟溟。暮秋已误张郎约，冬暮归期又未成。趁取岁前到家好，春来怕有杜鹃声。梦入罗浮归兴崧，回程约莫到闽中。何当载酒迎马首，先生莫负琉璃钟。梅花集里识真梅，曾读梅花偈子来。四海交游君倒指，江南只有贺方回。银钩铁画忆珍题，笔法精神逼会稽。可是荆州佳子弟，争怜野鹜厌家鸡。邻墙砧杵送秋声，云掩香帏六曲屏。灯下回文题未就，梅花明月一床冰。君行千里无几微，六见月挂珊瑚枝。山猿野鹤俱无恙，独有梅花欠数诗。
怀梅水村十绝用张小山韵·其一
作者：赵必𤩪
朝代：宋
体裁：七言绝句

人生南北浮萍耳，四海九州都是家。毕竟男儿心似铁，莫将愁泪涴梅花。
怀梅水村十绝用张小山韵·其七
作者：赵必𤩪
朝代：宋

梅花集裏识真梅，曾读梅花偈子来。
四海交游君倒指，江南只有贺方回。
怀梅水村十绝用张小山韵·其七
作者：赵必𤩪
朝代：宋
体裁：七言绝句

梅花集里识真梅，曾读梅花偈子来。四海交游君倒指，江南只有贺方回。
怀梅水村十绝用张小山韵·其三
作者：赵必𤩪
朝代：宋
体裁：七言绝句

小山山人荷为衣，松梅为屋竹为篱。檐花细雨青灯句，独忆郑老同襟期。
怀梅水村十绝用张小山韵·其九
作者：赵必𤩪
朝代：宋
体裁：七言绝句

邻墙砧杵送秋声，云掩香帏六曲屏。灯下回文题未就，梅花明月一床冰。
怀梅水村十绝用张小山韵·其二
作者：赵必𤩪
朝代：宋
体裁：七言绝句

十年骑鹤梦悠悠，天地无情白发愁。归到咸阳还似客，几回肠断望并州。
怀梅水村十绝用张小山韵·其二
作者：赵必𤩪
朝代：宋

十年骑鹤梦悠悠，天地无情白髪愁。
归到咸阳还似客，几回肠断望并州。
怀梅水村十绝用张小山韵·其五
作者：赵必𤩪
朝代：宋
体裁：七言绝句

暮秋已误张郎约，冬暮归期又未成。趁取岁前到家好，春来怕有杜鹃声。
怀梅水村十绝用张小山韵·其八
作者：赵必𤩪
朝代：宋

银鈎铁画忆珍题，笔法精神逼会稽。
可是荆州佳子弟，争怜野鹜厌家鸡。
怀梅水村十绝用张小山韵·其八
作者：赵必𤩪
朝代：宋
体裁：七言绝句

银钩铁画忆珍题，笔法精神逼会稽。可是荆州佳子弟，争怜野鹜厌家鸡。
怀梅水村十绝用张小山韵·其六
作者：赵必𤩪
朝代：宋
体裁：七言绝句

梦入罗浮归兴崧，回程约莫到闽中。何当载酒迎马首，先生莫负琉璃钟。
怀梅水村十绝用张小山韵·其十
作者：赵必𤩪
朝代：宋
体裁：七言绝句

君行千里无几微，六见月挂珊瑚枝。山猿野鹤俱无恙，独有梅花欠数诗。
怀梅水村十绝用张小山韵·其四
作者：赵必𤩪
朝代：宋
体裁：七言绝句

纸衾如水梦难成，抱膝灯前读北征。懊恨雁来无个字，海云千里雨溟溟。
怀梅水村十绝用张小山韵·其四
作者：赵必𤩪
朝代：宋

纸衾如水梦难成，抱膝灯前读北征。
懊恨雁来无箇字，海云千里雨溟溟。
意难忘·魏紫姚黄
作者：赵必𤩪
朝代：宋
体裁：词

魏紫姚黄。属吟翁管领，曾醉春觞。盟寒钗凤股，灰冷宝猊香。前事远，此心凉。去也棹沧浪。把年时、芳情付与，鸳颈交相。灯前吊影成双。叹星星丝鬓，老矣潘郎。愁偏欺客枕，样不入时妆。尘面目，铁心肠。归隐又何妨。小滩头、曲竿直钓，谁识严光。
意难忘（过庐陵用美成韵）
作者：赵必𤩪
朝代：宋

魏紫姚黄。属吟翁管领，曾醉春觞。盟寒钗凤股，灰冷宝猊香。前事远，此心凉。去也棹沧浪。把年时、芳情付与，鸳劲交相。
灯前吊影成双。叹星星丝鬓，老矣潘郎。愁偏欺客枕，样不入时妆。尘面目，铁心肠。归隐又何妨。小滩头、曲竿直钓，谁识严光。
戏题睡屏
作者：赵必𤩪
朝代：宋

一别相如直至今，床头绿绮暗生尘。当年自是文君误，未必琴心解挑人。点检残枰未了棋，才贪著处转成低。一番输后惺惺了，记取从前当局迷。翻覆于郎锦笥看，红边墨迹未曾乾。宫中怨女今无几，那得新诗到世间。秋水盈盈娇眼溜，春山淡淡黛眉轻。人间一段真描画，唤起王维写不成。
戏题睡屏·其一
作者：赵必𤩪
朝代：宋
体裁：七言绝句

一别相如直至今，床头绿绮暗生尘。当年自是文君误，未必琴心解挑人。
戏题睡屏·其三
作者：赵必𤩪
朝代：宋
体裁：七言绝句

翻覆于郎锦笥看，红边墨迹未曾乾。宫中怨女今无几，那得新诗到世间。
戏题睡屏·其三
作者：赵必𤩪
朝代：宋

翻覆于郎锦笥看，红边墨迹未曾干。
宫中怨女今无几，那得新诗到世间。
戏题睡屏·其二
作者：赵必𤩪
朝代：宋

点检残枰未了棋，才贪着处转成低。
一番输后惺惺了，记取从前当局迷。
戏题睡屏·其二
作者：赵必𤩪
朝代：宋
体裁：七言绝句

点检残枰未了棋，才贪著处转成低。一番输后惺惺了，记取从前当局迷。
戏题睡屏·其四
作者：赵必𤩪
朝代：宋
体裁：七言绝句

秋水盈盈娇眼溜，春山淡淡黛眉轻。人间一段真描画，唤起王维写不成。
挽张县尹
作者：赵必𤩪
朝代：宋
体裁：七言律诗

别驾新除墨尚鲜，翩其凫舄已飞仙。床头空有栽花谱，身后应无买木钱。自古才人多薄命，如今乡国正思贤。累累孤寡相持泣，说与天知天也怜。
挽张县尹
作者：赵必𤩪
朝代：宋

别驾新除墨尚鲜，翩其鳬舄已飞僊。
床头空有栽花谱，身后应无买木钱。
自古才人多薄命，如今乡国正思贤。
纍纍孤寡相持泣，说与天知天也怜。
挽李春叟
作者：赵必𤩪
朝代：宋

靖节有诗题晋号，德公无意入襄城。
蓬鬓早因时事白，荷衣不受刦尘污。
挽李梅边
作者：赵必𤩪
朝代：宋

贞元朝士尽凋零，一世龙门羡李膺。靖节有诗题晋号，德公无意入襄城。床头点易朱犹湿，几上遗书稿已誊。收拾故家华萼集，翩翩三凤以文鸣。归卧西楼理故书，幅巾羽扇一癯儒。家庭师友尊明道，古史文章逼老苏。蓬鬓蚤因时事白，荷衣不受劫尘污。呜呼天不遗耆老，雨泪如倾一束刍。
挽李梅边·其一
作者：赵必𤩪
朝代：宋
体裁：七言律诗

贞元朝士尽凋零，一世龙门羡李膺。靖节有诗题晋号，德公无意入襄城。床头点易朱犹湿，几上遗书稿已誊。收拾故家华萼集，翩翩三凤以文鸣。
挽李梅边·其二
作者：赵必𤩪
朝代：宋
体裁：七言律诗

归卧西楼理故书，幅巾羽扇一癯儒。家庭师友尊明道，古史文章逼老苏。蓬鬓蚤因时事白，荷衣不受劫尘污。呜呼天不遗耆老，雨泪如倾一束刍。
挽李自玉
作者：赵必𤩪
朝代：宋

安乐窝中寄幅巾，床头易注墨犹新。盖棺只著深衣去，疑是尧夫辈行人。宗主文盟护梓桑，春风一手种甘棠。葬时移近坡翁墓，留取清名伴菊香。百年心事两眉头，生死闾阎系戚休。浩荡中流无砥柱，乘风涨浪舞鲸鳅。医至犹言疾可为，酸风吹讣落茅茨。典型诸老凋零尽，一束生刍雨涕垂。
挽李自玉·其一
作者：赵必𤩪
朝代：宋
体裁：七言绝句

安乐窝中寄幅巾，床头易注墨犹新。盖棺只著深衣去，疑是尧夫辈行人。
挽李自玉·其一
作者：赵必𤩪
朝代：宋

安乐窝中寄幅巾，床头易註墨犹新。
盖棺只着深衣去，疑是尧夫辈行人。
挽李自玉·其三
作者：赵必𤩪
朝代：宋
体裁：七言绝句

百年心事两眉头，生死闾阎系戚休。浩荡中流无砥柱，乘风涨浪舞鲸鳅。
挽李自玉·其三
作者：赵必𤩪
朝代：宋

百年心事两眉头，生死闾阎繫戚休。
浩荡中流无砥柱，乘风涨浪舞鲸鳅。
挽李自玉·其二
作者：赵必𤩪
朝代：宋
体裁：七言绝句

宗主文盟护梓桑，春风一手种甘棠。葬时移近坡翁墓，留取清名伴菊香。
挽李自玉·其四
作者：赵必𤩪
朝代：宋
体裁：七言绝句

医至犹言疾可为，酸风吹讣落茅茨。典型诸老凋零尽，一束生刍雨涕垂。
挽赵北山
作者：赵必𤩪
朝代：宋

嫠纬孤忠泣黍离，吟形如鹤不胜衣。
参苓信美难供病，松菊犹存欠赋归。
魂梦三千余里远，功名四十九年非。
北山猿鹤多悽怆，独对梅花泪暗挥。
挽赵北山
作者：赵必𤩪
朝代：宋
体裁：七言律诗

嫠纬孤忠泣黍离，吟形如鹤不胜衣。参苓信美难供病，松菊犹存欠赋归。魂梦三千馀里远，功名四十九年非。北山猿鹤多悽怆，独对梅花泪暗挥。
挽邓南山
作者：赵必𤩪
朝代：宋

洛社耆英久隐居，书田付与子孙锄。终南不是功名径，说著功名俗了渠。老子平生不好谀，莫教猿鹤费分疏。只消题作南山墓，种竹一庭梅百株。
挽邓南山·其一
作者：赵必𤩪
朝代：宋
体裁：七言绝句

洛社耆英久隐居，书田付与子孙锄。终南不是功名径，说著功名俗了渠。
挽邓南山·其一
作者：赵必𤩪
朝代：宋

洛社耆英久隠居，书田付与子孙锄。
终南不是功名径，说着功名俗了渠。
挽邓南山·其二
作者：赵必𤩪
朝代：宋
体裁：七言绝句

老子平生不好谀，莫教猿鹤费分疏。只消题作南山墓，种竹一庭梅百株。
挽陈东湖
作者：赵必𤩪
朝代：宋

诸公凋谢尽，此老鲁灵光。笔砚生涯旧，诗书福泽长。春园名独乐，秋圃赋寒香。谁续斯文脉，元方与季方。东湖地百弓，左柳右芙蓉。老屋三间月，童颜七十翁。晓凉快吟屦，晚霁醉渔篷。一夜西风惨，池荷不敢红。吾善养吾存，衡茅道更尊。书声响三世，诗派禅诸孙。今古自秦晋，山林有绮园。临风涕如雨，一些试招魂。邯郸尘梦觉，归卧读书林。投老菊三径，忧时雪一簪。鱼安知我乐，鸥自识翁心。已矣钟期死，眼前谁赏音。
挽陈东湖·其一
作者：赵必𤩪
朝代：宋
体裁：五言律诗

诸公凋谢尽，此老鲁灵光。笔砚生涯旧，诗书福泽长。春园名独乐，秋圃赋寒香。谁续斯文脉，元方与季方。
挽陈东湖·其三
作者：赵必𤩪
朝代：宋
体裁：五言律诗

吾善养吾存，衡茅道更尊。书声响三世，诗派禅诸孙。今古自秦晋，山林有绮园。临风涕如雨，一些试招魂。
挽陈东湖·其二
作者：赵必𤩪
朝代：宋
体裁：五言律诗

东湖地百弓，左柳右芙蓉。老屋三间月，童颜七十翁。晓凉快吟屦，晚霁醉渔篷。一夜西风惨，池荷不敢红。
挽陈东湖·其四
作者：赵必𤩪
朝代：宋
体裁：五言律诗

邯郸尘梦觉，归卧读书林。投老菊三径，忧时雪一簪。鱼安知我乐，鸥自识翁心。已矣钟期死，眼前谁赏音。
春行南山访友不遇
作者：赵必𤩪
朝代：宋
体裁：七言律诗

瘦筇支我上南山，才到山中分外閒。九十日春将解印，百年心事几凭栏。燕营一垒雏相庆，鹤舞三台仙未还。松菊把门牢闭著，谁人弹压此骚坛。
春行南山访友不遇
作者：赵必𤩪
朝代：宋

瘦筇支我上南山，纔到山中分外閒。
九十日春将解印，百年心事几凭栏。
燕营一垒雏相庆，鹤舞三台仙未还。
松菊把门牢闭着，谁人弹压此骚坛。
朝中措 其三 戏赠东邻刘生再娶板桥谢女
作者：赵必𤩪
朝代：宋
体裁：词

橘肥梅小蜡橙黄。薄薄板桥霜。春透谢娘庭院，雅宜倚玉偎香。旧情如纸，新情如海，冷热心肠。谁为移根换叶，桃花自识刘郎。
朝中措·凤凰台上听吹箫
作者：赵必𤩪
朝代：宋
体裁：词

凤凰台上听吹箫。银烛万红摇。要觅琼浆玉饮，隔墙便是蓝桥。大儿清彻，小乔初嫁，雨腻云娇。愁怕沈郎销瘦，不堪十万缠腰。
朝中措（饯梅分韵得疏字）
作者：赵必𤩪
朝代：宋
体裁：词

冰肌玉骨为谁癯。只为故人疏。憔悴粉销香减，风流不似当初。聚能几日，匆匆又散，骑鹤西湖。整整一年相别，到家传语林逋。
李月野舍旁之李花于梅时郡斋有诗遂次其韵
作者：赵必𤩪
朝代：宋

李花不减梅花白，閒与梅花争几回。惟有暗香疏影句，承当不下让还梅。李花久慕梅清洁，取友于梅结己知。不是争春逞年少，祇嫌桃杏带妖姿。
李月野舍旁之李花于梅时郡斋有诗遂次其韵·其一
作者：赵必𤩪
朝代：宋
体裁：七言绝句

李花不减梅花白，閒与梅花争几回。惟有暗香疏影句，承当不下让还梅。
李月野舍旁之李花于梅时郡斋有诗遂次其韵·其二
作者：赵必𤩪
朝代：宋
体裁：七言绝句

李花久慕梅清洁，取友于梅结己知。不是争春逞年少，祇嫌桃杏带妖姿。
水调歌头·百岁人能几
作者：赵必𤩪
朝代：宋
体裁：词

百岁人能几，七十世间稀。何况先生八十，蔗境美如饴。好与七松处士，更与梅花君子，永结岁寒知。菊节先五日，满酌紫霞卮。美成词，山谷字，老坡诗。三径田园如昨，久矣赋归辞。不是商山四皓，便是香山九老，红颊白须眉。九十尚入相，绿竹颂猗猗。
水调歌头（寿梁多竹八十）
作者：赵必𤩪
朝代：宋

百岁人能几，七十世间稀。何况先生八十，蔗境美如饴。好与七松处士，更与梅花君子，永结岁寒知。菊节先五日，满酌紫霞卮。
美成词，山谷字，老坡诗。三迳田园如昨，久矣赋归辞。不是商山四皓，便是香山九老，红颊白须眉。九十尚入相，绿竹颂猗猗。
沁园春（归田作）
作者：赵必𤩪
朝代：宋
体裁：词

看做官来，只似儿时，掷选官图。如琼崖儋岸，浑么便去，翰林给舍，喝采曾除。都一掷间，许多般样，输了还赢赢了输。回头看，这浮云富贵，到底花虚。吾生谁毁谁誉。任荆棘丛丛满仕途。叹塞翁失马，祸也福也，蕉间得鹿，真欤梦欤。何怨何尤，自歌自笑，天要吾侪更读书。归去也，向竹松深处，结个茅庐。
浣溪沙·寄小黄
作者：赵必𤩪
朝代：宋
体裁：词

只为相思怕上楼。离鸾一操恨悠悠。十二翠屏烟篆冷，晓窗秋。绣线未拈心已懒，花笺欲寄写还羞。懊恨郎边无个信，暮云愁。
游濂泉
作者：赵必𤩪
朝代：宋

星岩高哉不知其几千丈兮，下有儒宫上接青云梯。
绿凹凿破冰泉冽，泉以濂名宗濂溪。
濂翁去今凡几载，一脉流通无窒碍。
光风霁月此山中，景物因人成胜概。
亭翼翼，水泠泠，一清不着点子尘。
眼前色色俱呈露，何必解兰缚尘缨。
君不见孤山六一泉，砚州包公井。
君子之泽深且长，清风千古霜凛凛。
我欲采薇隠此山，祇恐林惭涧恧锁松关。
我欲祠下笔一词，又恐寒泉痛洗凝之诗。
解襟坐石濯清泠，一歃寒冰和露饮。
雪我酒肠霜诗脾，此身疑在神仙境。
倩君为问玉皇借玉鞭，鞭起睡龙骑上天。
持此一瓢濂翁泉，一雨炎荒洗蛮烟。
游濂泉
作者：赵必𤩪
朝代：宋
体裁：古风

星岩高哉不知其几千丈兮，下有儒宫上接青云梯。绿凹凿破冰泉冽，泉以濂名宗濂溪。濂翁去今凡几载，一脉流通无窒碍。光风霁月此山中，景物因人成胜概。亭翼翼，水泠泠，一清不著点子尘。眼前色色俱呈露，何必解兰缚尘缨。君不见孤山六一泉，砚州包公井。君子之泽深且长，清风千古霜凛凛。我欲采薇隐此山，祇恐林惭涧恧锁松关。我欲祠下笔一词，又恐寒泉痛洗凝之诗。解襟坐石濯清泠，一歃寒冰和露饮。雪我酒肠霜诗脾，此身疑在神仙境。倩君为问玉皇借玉鞭，鞭起睡龙骑上天。持此一瓢濂翁泉，一雨炎荒洗蛮烟。
满江红·如此风涛
作者：赵必𤩪
朝代：宋
体裁：词

如此风涛，又断送、一番蒲节。何处寄、黍简彩线，龙馋蛟啮。已矣骚魂招不返，兰枯蕙老馀香歇。俯仰间、万事总成陈，新愁结。梅子雨，荷花月。消几度，头如雪。叹英雄虚老，凄其一吷。回首百年歌舞地，胥涛点点孤臣血。问长江、此恨几时平，茫无说。
满江红（和李自玉蒲节见寄韵）
作者：赵必𤩪
朝代：宋

如此风涛，又断送、一番蒲节。何处寄、黍筒彩线，龙馋蛟啮。已矣骚魂招不返，兰枯蕙老余香歇。俯仰间、万事总成陈，新愁结。
梅子雨，荷花月。消几度，头如雪。叹英雄虚老，凄其一吷。回首百年歌舞地，胥涛点点孤臣血。问长江、此恨几时平，茫无说。
烛影摇红（县厅壁灯）
作者：赵必𤩪
朝代：宋
体裁：词

月浸芙蕖，冰壶天地波凝碧。太平歌舞醉东风，花市人如织。桃李一城春色。玉梅娇、闹蛾无力。粉围红阵，灯火楼台，绮罗巷陌。乐事还同，遨头引领神仙客。高烧银烛照红妆，香雾穿瑶席。款款檀牙细拍。醉金尊、东方未白。传柑相遗，探茧争先，明年今夕。
生朝觞客即席用韵
作者：赵必𤩪
朝代：宋
体裁：古风

西风吹客浮仙槎，万斛诗香散幽遐。琼裾翠裳佩九霞，赐我羔酒龙团茶。剪锦飞落山人家，黄绢幼妇无以加。衰贱何足辱齿牙，相看白发羞黄花。西山薇蕨东陵瓜，前村烟雨黄犊车。共嚼秋芳咀春华，茅斋饮尽邻可赊。
生朝觞客即席用韵
作者：赵必𤩪
朝代：宋

西风吹客浮仙槎，万斛诗香散幽遐。
琼裾翠裳佩九霞，赐我羔酒龙团茶。
剪锦飞落山人家，黄绢幼妇无以加。
衰贱何足辱齿牙，相看白髪羞黄花。
西山薇蕨东陵瓜，前村烟雨黄犊车。
共嚼秋芳咀春华，茅斋饮尽邻可赊。
绮罗香·办一枝藤
作者：赵必𤩪
朝代：宋
体裁：词

办一枝藤，蜡一双屐，纵步翠微深处。无限芳心，付与蜂媒蝶侣。红堆里、杏脸匀妆，翠围外、柳腰娇舞。有吟翁、热恼心肠，肯拈出、美成佳句。九十光阴箭过，趁取芳晴追逐，春风杖屦。消得几番，风和雨、春归去。怅莺老、对景多愁，倩燕语、苦难留住。秋千影里送斜阳，梨花深院宇。
绮罗香·和百里春暮游南山
作者：赵必𤩪
朝代：宋
体裁：词

办一枝藤，蜡一双屐，纵步翠微深处。无限芳心，付与蜂媒蝶侣。红堆里、杏脸匀妆，翠围外、柳腰娇舞。有吟翁、热恼心肠，肯拈出、美成佳句。九十光阴箭过，趁取芳晴追逐，春风杖屦。消得几番，风和雨、春归去。怅莺老、对景多愁，倩燕语、苦留难住。秋千影里送斜阳，梨花深院宇。
至节寄家信
作者：赵必𤩪
朝代：宋

薄宦骎骎已及瓜，寒梅羞见旧时花。
年来吟苦形成鹤，客裏愁多鬓减鸦。
浮世有身元大患，此生何处是真家。
白云极目空搔首，归雁两三寒日斜。
至节寄家信
作者：赵必𤩪
朝代：宋
体裁：七言律诗

薄宦骎骎已及瓜，寒梅羞见旧时花。年来吟苦形成鹤，客里愁多鬓减鸦。浮世有身元大患，此生何处是真家。白云极目空搔首，归雁两三寒日斜。
苏幕遮（钱塘避暑忆旧用美成韵）
作者：赵必𤩪
朝代：宋
体裁：词

远迎风，回避暑。人似荷花，笑隔荷花语。无限情云并意雨。惊散鸳鸯，兰棹波心举。约重游，轻别去。断桥风月，梦断飘蓬旅。旧日秋娘犹在否。雁足不来，声断衡阳浦。
菩萨蛮·红娇翠溜歌喉急
作者：赵必𤩪
朝代：宋
体裁：词

红娇翠溜歌喉急。旧弦拨断新腔入。往事水东流。菱花晓带秋。帏香双凤集。清泪层绡湿。残梦五更头。酒醒依旧愁。
菩萨蛮（戏菱生）
作者：赵必𤩪
朝代：宋

红娇翠溜歌喉急。旧弦拨断新腔入。往事水东流。菱花晓带秋。
帏香双凤集。清泪层绡湿。残萝五更头。酒醒依旧愁。
贺新郎 其一 寿陈新渌
作者：赵必𤩪
朝代：宋
体裁：词

寿酒浮萸菊。记年年、重阳佳节，开尊华屋。绿鬓朱颜春不改，彼美人兮如玉。有锦绣、珠玑满腹。户外红尘飞不到，受人间、倒大清闲福。数花甲，才八六。十分秋色呈新绿。一簇儿、池馆亭台，左梅右竹。柳下系船花下饮，不减西园金谷。更橘外、安排棋局。独立小桥明月夜，唤莺莺、低唱双飞曲。有子也，万事足。
贺新郎 其一 寿陈新渌
作者：赵必𤩪
朝代：宋

寿酒浮萸菊。记年年、重阳嘉节，开尊华屋。绿鬓朱颜春不改，彼美人兮如玉。有锦绣、珠玑满腹。户外红尘飞不到，受人间、倒大清闲福。数花甲，才八六。十分秋色呈新绿。一簇儿、池馆亭台，左梅右竹。柳下系船花下饮，不减西园金谷。更橘外、安排棋局。独立小桥明月夜，唤莺莺、低唱双飞曲。有子也，万事足。
贺新郎 其二 生朝新渌用前韵见赠，再依调答之
作者：赵必𤩪
朝代：宋
体裁：词

低唱芙蓉菊。有吟翁、坐拥红娇，宴黄金屋。恰则绂麟三日后，灿灿晬盘珠玉。不待梦、燕怀枫腹。自是嫦娥分桂种，伴灵椿、千岁延清福。回笑我，龟藏六。归欤老圃锄春绿。吾菟裘、三径荒苔，一庭瘦竹。欲隐贫无山可买，聊尔徜徉盘谷。更管甚、云台玉局。紧闭柴门传语客，道主人、高枕南窗曲。有酒蟹，此生足。
贺新郎·低唱芙蓉菊
作者：赵必𤩪
朝代：宋
体裁：词

低唱芙蓉菊。
有吟翁、坐拥红娇，宴黄金屋。
恰则绂鳞三日后，灿灿晬盘珠玉。
不待梦、燕怀枫腹。
自是嫦娥分桂种，伴灵椿、千岁延清福。
回笑我，龟藏六。
归欤老圃锄春绿。
吾菟裘、三径荒苔，一庭瘦竹。
欲隐贫无山可买，聊尔徜徉盘谷。
更管甚、云台玉局。
紧闭柴门传语客，道主人、高枕南窗曲。
有酒蟹，此生足。
贺新郎·和陈新渌观竞渡韵
作者：赵必𤩪
朝代：宋
体裁：词

绣口琅玕腹。美人兮、阳春一曲，华貂难续。唤醒荷花归棹梦，犹忆红尘迷目。只消得、乌飞兔逐。往事已随流水去，眇愁予、郁郁哀时俗。恨千缕，泪一掬。不须青史流芳馥。也不须、荣华富贵，尊前频祝。但得山中茅屋在，莫遣鹤悲猿哭。随意种、荼薇蹢躅。莼菜可羹鲈可鲙，听渔舟、晚唱清溪曲。醉又醒，唤芳醁。
贺新郎·沙上盟鸥鹭
作者：赵必𤩪
朝代：宋
体裁：词

沙上盟鸥鹭。笑吟翁、梦今不到，草堂深处。金屋重重春睡暖，傍翠偎香步步。已自摘、蟠桃三度。旧日画眉情性在，更君房、妙绝文章语。消受得，乘鸾侣。楼中燕燕谁家住。又从新、移根换叶，栽花千树。第一信风春事觉，莫遣绿羞红污。早早做、阑干遮护。天上姻缘千里合，喜乘槎、先入银河路。人似玉，衣金缕。
贺新郎·绣口琅玕腹
作者：赵必𤩪
朝代：宋
体裁：词

绣口琅玕腹。
美人兮、阳春一曲，华貂难续。
唤醒荷花归棹梦，犹忆红尘迷目。
只消得、乌飞兔逐。
往事已随流水去，眇愁予、郁郁哀时俗。
恨千缕，泪一掬。
不使清史流芳馥。
也不须、荣华富贵，尊前频祝。
但得山中茅屋在，莫遣鹤悲猿哭。
随意种、荼薇蹢躅。
莼菜可羹鲈可鲙，听渔舟、晚唱清溪曲。
醉又醒，唤芳醁。
贺新郎·绣口琅玕腹
作者：赵必𤩪
朝代：宋

绣口琅玕腹。美人兮、阳春一曲，华貂难续。唤醒荷花归棹梦，犹忆红尘迷目。只消得、乌飞兔逐。往事已随流水去，眇愁予、郁郁哀时俗。恨千缕，泪一掬。不使清史流芳馥。也不须、荣华富贵，尊前频祝。但得山中茅屋在，莫遣鹤悲猿哭。随意种、荼薇躅。莼菜可羹鲈可鲙，听渔舟、晚唱清溪曲。醉又醒，唤芳醁。
贺新郎（寿陈新渌）
作者：赵必𤩪
朝代：宋

寿酒浮萸菊。记年年、重阳嘉节，开尊华屋。绿鬓朱颜春不改，彼美人兮如玉。有锦绣、珠玑满腹户外红尘飞不到，受人间、倒大清闲福。数花甲，才八六。
十分秋色呈新绿。一簇儿、池馆亭台，左梅右竹。柳下系船花下饮，不减西园金谷。更橘外、安排棋局。独立小桥明月夜，唤莺莺、低唱双飞曲。有子也，万事足。
贺新郎（生朝新渌用前韵见赠，再依调答之）
作者：赵必𤩪
朝代：宋

低唱芙蓉菊。有吟翁、坐拥红娇，宴黄金屋。恰则绂麟三日后，灿灿晬盘珠玉。不待梦、燕怀枫腹。自是嫦娥分桂种，伴灵椿、千岁延清福。回笑我，龟藏六。
归欤老圃鉏春绿。吾菟裘、三迳荒苔，一庭瘦竹。欲隐贫无山可买，聊尔徜徉盘谷。更管甚、云台玉局。系闭柴门传语客，道主人、高枕南窗曲。有酒蟹，此生足。
贺黎耐交建经史阁
作者：赵必𤩪
朝代：宋
体裁：七言律诗

芹宫地属淳熙祖，芸阁功成四世孙。千载诗书元气在，百年文献故家存。卷还赠券珍公帑，留取芳名榜圣门。当道宗工凤楼手，拟干椽笔刻玙璠。
赠相士桂月岩
作者：赵必𤩪
朝代：宋
体裁：古风

昔有道人张岩电，口不言钱似王衍。却言姓钱不姓张，滑稽玩世名犹香。昔有岩电今月岩，月眼神舌和天谈。江湖剩结贵人知，虽不爱钱犹爱诗。
赠相士陈神眼
作者：赵必𤩪
朝代：宋
体裁：七言绝句

忆昔初逢神眼时，已于未第便相期。不嫌屋矮重来访，宦况萧然且赠诗。
赠黄槐谷
作者：赵必𤩪
朝代：宋

我坐诗穷子术穷，只堪雨笠与烟篷。牢收相法无人问，路上相逢尽相公。上下乾坤乱失经，祸淫祸善事冥冥。老天自是无分晓，更向痴人说五星。
赠黄槐谷·其一
作者：赵必𤩪
朝代：宋
体裁：七言绝句

我坐诗穷子术穷，只堪雨笠与烟篷。牢收相法无人问，路上相逢尽相公。
赠黄槐谷·其二
作者：赵必𤩪
朝代：宋
体裁：七言绝句

上下乾坤乱失经，祸淫祸善事冥冥。老天自是无分晓，更向痴人说五星。
赠黄槐谷·其二
作者：赵必𤩪
朝代：宋

上下干坤乱失经，祸淫祸善事冥冥。
老天自是无分晓，更向痴人说五星。
避地山中和杨推夜寒韵二首
作者：赵必𤩪
朝代：宋

山藏皇恐色，溪诉不平声。落叶啼猿怨，危枝宿鸟惊。林疏风四面，霜冷月三更。酒醒愁无寐，烧松炙到明。浮生等萍汎，前事总花虚。橘外访四皓，林间逢二疏。溪山数茅屋，天地一蘧庐。怕有桃源路，相期更卜居。
避地山中和杨推夜寒韵二首·其一
作者：赵必𤩪
朝代：宋
体裁：五言律诗

山藏皇恐色，溪诉不平声。落叶啼猿怨，危枝宿鸟惊。林疏风四面，霜冷月三更。酒醒愁无寐，烧松炙到明。
避地山中和杨推夜寒韵二首·其二
作者：赵必𤩪
朝代：宋
体裁：五言律诗

浮生等萍汎，前事总花虚。橘外访四皓，林间逢二疏。溪山数茅屋，天地一蘧庐。怕有桃源路，相期更卜居。
避地山中和杨推夜寒韵二首·其二
作者：赵必𤩪
朝代：宋

浮生等萍泛，前事总花虚。
橘外访四皓，林间逢二疏。
溪山数茅屋，天地一蘧庐。
怕有桃源路，相期更卜居。
避地惠阳鼓峰用徐心远韵
作者：赵必𤩪
朝代：宋
体裁：七言律诗

收拾当年破敕黄，山中蕙帐梦魂香。风供松叶暖茶灶，云卧茆窗冻笔床。一雨鸣蛙乱深夜，数声啼鸟怨斜阳。风尘浩荡愁如海，怎得中山醉酒方。
避地惠阳鼓峰用徐心远韵
作者：赵必𤩪
朝代：宋

收拾当年破敕黄，山中蕙帐梦魂香。
风供松叶暖茶竈，云卧茆窗冻笔床。
一雨鸣蛙乱深夜，数声啼鸟怨斜阳。
风尘浩荡愁如海，怎得中山醉酒方。
醉落魄（用韵赋九月见梅）
作者：赵必𤩪
朝代：宋
体裁：词

西园饮歇。倚阑干、玉箫声彻。荷枯菊老秋芳歇。两蕊三花、九月南州雪。何郎情思逋仙骨。观桃墙杏成疏阔。醉骑玉凤游银阙。满袖西风、吹动暗香月。
重九即席点韵
作者：赵必𤩪
朝代：宋
体裁：古风

渊明我辈人，岂为口体累。归欤三径秋，清吟发幽寄。醒眼对黄花，陶然已心醉。世俗儿女情，饮菊萸系臂。长房果神仙，登高未为智。落帽狂参军，声利穷所嗜。兴来尽君欢，得句输杜二。牛山泪沾衣，鄙哉马千驷。悠然千载吟，高韵未易次。人生聚几何，此意非酒为。徜徉林壑游，磊落湖海义。明年此会日，老健天所赐。
重九即席点韵
作者：赵必𤩪
朝代：宋

渊明我辈人，岂为口体累。
归欤三径秋，清吟发幽寄。
醒眼对黄花，陶然已心醉。
世俗儿女情，饮菊萸繫臂。
长房果神仙，登高未为智。
落帽狂参军，声利穷所嗜。
兴来尽君欢，得句输杜二。
牛山泪沾衣，鄙哉马千驷。
悠然千载吟，高韵未易次。
人生聚几何，此意非酒为。
徜徉林壑游，磊落湖海义。
明年此会日，老健天所赐。
重九宴陈东湖亭
作者：赵必𤩪
朝代：宋
体裁：五言律诗

诗成欢未尽，月下客重来。清影共千里，寒香更一杯。龙山秋寂寞，牛渚夜徘徊。饮待东方白，人生能几回。
锁窗寒（春暮用美成韵）
作者：赵必𤩪
朝代：宋
体裁：词

乳燕双飞，黄莺百啭，深深庭户。海棠开遍，零乱一帘红雨。绣帘低、卷起春风，香肩倦倚娇无语。叹玉堂底事。匆匆聚散，又江南旅。春暮。人何处。想歌馆睡浓，日高丈五。旧迷未醒，莫负孤眠凤侣。长安道、载酒寻芳，故园桃李还忆否。早归来、整过阑干，花下携春俎。
陆户有摴蒱之招诗以答之
作者：赵必𤩪
朝代：宋
体裁：古风

局促束缩抱羁独，颓然一我恧兮俗。酒病昏沈无诗医，诗肠枯槁欠酒沃。閒窗坐与周公交，焚香痛把楚骚读。世情冷暖故人疏，笑杀和靖鳖头缩。夜长灯明吊影孤，无情红粉不可呼。梦中猛省京华事，围红拥翠邀博徒。银烛高烧海棠暖，醉豪一喝雉成卢。赢却翠裘六郎恨，丈夫此乐天下无。君不见刘毅家四壁，百万祇一掷。袁耽少不羁，破帽怀相随。逢场作戏政不恶，大抵人生乐其乐。
陆户有摴蒱之招诗以答之
作者：赵必𤩪
朝代：宋

局促束缩抱羁独，颓然一我恧兮俗。
酒病昏沈无诗医，诗肠枯槁欠酒沃。
閒窗坐与周公交，焚香痛把楚骚读。
世情冷暖故人疏，笑杀和靖鳖头缩。
夜长灯明弔影孤，无情红粉不可呼。
梦中猛省京华事，围红拥翠邀博徒。
银烛高烧海棠暖，醉豪一喝雉成卢。
赢却翠裘六郎恨，丈夫此乐天下无。
君不见刘毅家四壁，百万祇一掷。
袁耽少不羁，破帽怀相随。
逢场作戏政不恶，大抵人生乐其乐。
隔浦莲·隔浦莲近拍·东风吹长嫩葆
作者：赵必𤩪
朝代：宋
体裁：词

东风吹长嫩葆。花坞穿青窈。玉管新声，金铃颤响惊青鸟。行乐莫草草。春光闹。鸳浴垂杨沼。红娇小。梳宫样、髻云钗凤斜倒。酒边轻别，一枕相思到晓。巫山难梦到。愁觉。一些心事谁表。
题云岫半閒堂用李涉韵
作者：赵必𤩪
朝代：宋

一坞白云茅数间，归与钓水采于山。寄声灵彻休相笑，未必僧閒似我閒。卧月眠云屋半间，诗人到处是家山。当年悔弄君房笔，只得忙中一半閒。
题云岫半閒堂用李涉韵·其一
作者：赵必𤩪
朝代：宋
体裁：七言绝句

一坞白云茅数间，归与钓水采于山。寄声灵彻休相笑，未必僧閒似我閒。
题云岫半閒堂用李涉韵·其二
作者：赵必𤩪
朝代：宋
体裁：七言绝句

卧月眠云屋半间，诗人到处是家山。当年悔弄君房笔，只得忙中一半閒。
题月岩
作者：赵必𤩪
朝代：宋
体裁：七言绝句

千年老桂影婆娑，一半银蟾挂碧萝。大抵人间天上事，团圆时少缺时多。
题竹隠梅外二先生祠堂
作者：赵必𤩪
朝代：宋
体裁：五言律诗

一瓣瞻祠像，形癯道自腴。衣冠千载事，功力廿篇书。老竹秦四皓，寒梅汉二疏。纷纷麟阁画，章服裹猴狙。
风流子 其二 别赣上故人用美成韵
作者：赵必𤩪
朝代：宋
体裁：词

春光才一半，春未老、谁肯放春归。问买春价数，酒边商略，寻春巷陌，鞭影参差。春无尽，春莺调巧舌，春燕垒香泥。好趁春光，爱花惜柳，莫教春去，柳怨花悲。春心犹未足，春帏暖，炉薰香透春衣。说与重欢后约，春以为期。记春雁回时，锦笺须寄，春山锁处，珠泪长垂。多少愁风恨雨，惟有春知。
风流子·旧梦忆钱塘
作者：赵必𤩪
朝代：宋
体裁：词

旧梦忆钱塘。笙歌里、几度醉斜阳。曾载月一篷，眠杨柳岸，买春深巷，过杏花墙。肠恼断，香鬟盘凤髻，樱口啭莺簧。钗玉分轻，梦孤宵枕，歌纨蠹久，愁对春觞。司空曾见惯，相逢处，还又联步西厢。底用十分迷殢，翠阵红行。记鸳荚题情，离怀如诉，鲛绡粉湿、别泪犹香。年少抛人易去，苦也相妨。
风流子·春光才一半
作者：赵必𤩪
朝代：宋

春光才一半，春未老、谁肯放春归。问买春价数，酒边商略，寻春巷陌，鞭影参差。春无尽，春莺调巧舌，春燕垒香泥。好趁春光，爱花惜柳，莫教春去，柳怨花悲。春心犹未足，春帏暖，炉薰香透春衣。说与重欢後约，春以为期。记春雁回时，锦笺须寄，春山锁处，珠泪长垂。多少愁风恨雨，惟有春知。
饯实斋趋朝
作者：赵必𤩪
朝代：宋
体裁：古风

四海人物如晨星，老成典型公一人。秋月玉壶光皎皎，飞鸾不骖翔八表。寒花晚节纷其香，春风笔底多甘棠。景定东南民力竭，天畀福星照南粤。尽洗蛮烟瘴雨尘，药洲草木欣然春。至今民拜宽分赐，古有今无此廉吏。清风去后凛冰台，前度刘郎又复来。阃府清明民快活，满腔子仁活泼泼。一十四州生意多，海鳌不动红牙高。治平奏最居第一，生平受用惟一实。一朝徵入作侍郎，晋升邃阁侍华光。国家多难予谁与，嗣王小毖新求助。矧今耆俊莫如公，泰内君子上下同。大用之机其在此，周公冢宰毋专美。不然成王方幼冲，何为衮衣赤舄先归东。送公此行登鼎席，南丰瓣香此昕夕。他时英俊馆翘材，桃树应思去后栽。
饯实斋趋朝
作者：赵必𤩪
朝代：宋

四海人物如晨星，老成典型公一人。
秋月玉壶光皎皎，飞鸾不骖翔八表。
寒花晚节纷其香，春风笔底多甘棠。
景定东南民力竭，天畀福星照南粤。
尽洗蛮烟瘴雨尘，药洲草木欣然春。
至今民拜宽分赐，古有今无此廉吏。
清风去后凛冰台，前度刘郎又復来。
阃府清明民快活，满腔子仁活泼泼。
一十四州生意多，海鰲不动红牙高。
治平奏最居第一，生平受用惟一实。
一朝征入作侍郎，晋升邃阁侍华光。
国家多难予谁与，嗣王小毖新求助。
矧今耆俊莫如公，泰内君子上下同。
大用之机其在此，周公冢宰毋专美。
不然成王方幼冲，何为衮衣赤舄先归东。
送公此行登鼎席，南丰瓣香此昕夕。
他时英俊馆翘材，桃树应思去后栽。
饯尹权宰
作者：赵必𤩪
朝代：宋

半年笔底种甘棠，棠未成阴又趣装。明月扁舟琴鹤共，西风一剑斗牛光。人生易散情如海，事会无穷鬓未霜。莫把屠龙斩蛟手，便携短棹钓沧浪。老我江湖倦送迎，故人此别若为情。绨袍气义千金重，故纸功名一缕轻。我辈何心争鹜粒，人生到处有鱼羹。何时握手孤山路，共折梅花醉月明。
饯尹权宰·其一
作者：赵必𤩪
朝代：宋
体裁：七言律诗

半年笔底种甘棠，棠未成阴又趣装。明月扁舟琴鹤共，西风一剑斗牛光。人生易散情如海，事会无穷鬓未霜。莫把屠龙斩蛟手，便携短棹钓沧浪。
饯尹权宰·其二
作者：赵必𤩪
朝代：宋
体裁：七言律诗

老我江湖倦送迎，故人此别若为情。绨袍气义千金重，故纸功名一缕轻。我辈何心争鹜粒，人生到处有鱼羹。何时握手孤山路，共折梅花醉月明。
饯陈匝峰之濂泉
作者：赵必𤩪
朝代：宋
体裁：五言律诗

桃源渺何处，梦短到家难。不办一邱费，犹为九品官。鹤嫌新俸薄，鸥讶旧盟寒。附翼攀鳞事，书生不敢干。
饯陈柳边权惠阳教
作者：赵必𤩪
朝代：宋
体裁：七言律诗

豪气元龙习未除，扁舟撑月过丰湖。饭虽不足犹携鹤，累既无多合载书。野客惯曾怜郑老，诸公何敢薄相如。江湖交旧如垂问，为道衰颓只故吾。
鹧鸪天·湖海相逢尽赏音
作者：赵必𤩪
朝代：宋
体裁：词

湖海相逢尽赏音。囊中粒剂值千金。单传扁鹊卢医术，不用杨高郭玉针。三斛火，一壶冰。蓝桥捣熟隔云深。无方可疗相思病，有药难医薄幸心。
鹧鸪天（戏赠黄医）
作者：赵必𤩪
朝代：宋

湖海相逢尽赏音。囊中粒剂值千金。单传扁鹊卢医术，不用杨高廓玉针。
三斛火，一壶冰。蓝桥捣熟隔云深。无方可疗相思病，有药难医薄幸心。
齐天乐·簿厅壁灯
作者：赵必𤩪
朝代：宋
体裁：词

红纷绿闹东风透，暖得枳花香也。雪柳捻金，玉梅铺粉，妆点春光无价。鳌蓬如画。簇万顷芙蕖，桂华相射。艳冶逢迎，香尘满路飘兰麝。人生行乐聊尔，况良辰美景，好天晴夜。茧帖争先，芋郎卜巧，细说成都旧话。传觞立马。看翠阵珠围，歌朋舞社。酒尽更阑，月在蒲萄架。
齐天乐·舟中和花翁韵答自村同年
作者：赵必𤩪
朝代：宋
体裁：词

东南半壁乾坤窄，渺人物、消磨尽。官爵网罗，功名钓饵，眼底纷纷蛙井。暮更朝令。捍格了多少，英雄豪俊。身事悠悠，儒冠误矣文章病。休休蕉鹿梦省。早牛衣无恙，鸥盟未冷。相越平吴，终成底用，不似五湖舟稳。浩歌狂饮。休说我命通，待他心肯。浮世南柯，梦邯郸一枕。
齐天乐（簿厅壁灯）
作者：赵必𤩪
朝代：宋

红纷绿闹东风透，暖得枳花香也。雪柳捻金，玉梅铺粉，妆点春光无价。鳌蓬如画。簇万顷芙蕖，桂华相射。艳冶逢迎，香尘满路飘兰麝。
人生行乐聊尔，况良辰美景，好天晴夜。茧帖争先，芋郎卜巧，细说成都旧话。传觞立马。看翠阵珠围，歌朋舞社。酒尽更阑，月在蒲萄架。时簿厅新作蒲萄架。
齐天乐（舟中和花翁韵答自村同年）
作者：赵必𤩪
朝代：宋

东南半壁乾坤窄，渺人物、消磨尽。官爵网罗，功名钓饵，眼底纷纷蛙井。暮更朝令。扌干格了多少，英雄豪俊。身事悠悠，儒冠误矣文章病。
休休蕉鹿梦省。早牛衣无恙，鸥盟未冷。相越平吴，终成底用，不似五湖舟稳。浩歌狂饮。休说我命通，待他心肯。浮世南柯，梦邯郸一枕。
建炎丞相成国吕忠穆公退老堂
作者：赵思诚
朝代：宋

抗章恳避公槐位，卜筑千岩紫翠间。园锁幽深似仙境，堂开华丽远尘寰。貂冠虎骑荣新宠，云阁琼台许暂闲。帷幄谋谟待元老，未容高蹈占东山。经济奇谋有祖风，渭川卜猎旧非熊。风云遇会千龄运，社稷扶倾万世功。偃息郊园酬雅志，咨询庙算简清衷。更须整顿乾坤了，绿野归来效晋公。
建炎丞相成国吕忠穆公退老堂·其一
作者：赵思诚
朝代：宋
体裁：七言律诗

抗章恳避公槐位，卜筑千岩紫翠间。园锁幽深似仙境，堂开华丽远尘寰。貂冠虎骑荣新宠，云阁琼台许暂闲。帷幄谋谟待元老，未容高蹈占东山。
建炎丞相成国吕忠穆公退老堂·其二
作者：赵思诚
朝代：宋

经济奇谋有祖风，渭川卜猎旧非熊。风云遇会千龄运，社稷扶倾万世功。偃息郊园酬雅志，咨询庙算简清衷。更须整顿乾坤了，绿野归来效晋公。
建炎丞相成国吕忠穆公退老堂·其二
作者：赵思诚
朝代：宋

经济奇谋有祖风，渭川卜猎旧非熊。
风云遇会千龄运，社稷扶倾万世功。
偃息郊园酬雅志，咨询庙算简清衷。
更须整顿干坤了，绿野归来效晋公。
佛牙赞
作者：赵恒
朝代：宋
体裁：七言绝句

西方大圣号迦文，接物垂慈世所尊。常愿进修增妙果，庶期饶益在黎元。
内香药库诗赞
作者：赵恒
朝代：宋
体裁：七言绝句

每岁沉檀来远裔，累朝珠玉实皇居。今辰内府初开处，充牣尤宜史笔书。
劝学诗
作者：赵恒
朝代：宋
体裁：诗

富家不用买良田，书中自有千钟粟。
安居不用架高堂，书中自有黄金屋。
出门莫恨无人随，书中车马多如簇。
娶妻莫恨无良媒，书中自有颜如玉。
男儿欲遂平生志，六经勤向窗前读。
劝学诗
作者：赵恒
朝代：宋

富家不用买良田，书中自有千锺粟。
安居不用架高堂，书中自有黄金屋。
出门莫恨无人随，书中车马多如簇。
娶妻莫恨无良媒，书中自有颜如玉。
男儿若遂平生志，六经勤向窗前读。
励学篇
作者：赵恒
朝代：宋

富家不用买良田，书中自有千钟粟。安居不用架高楼，书中自有黄金屋。娶妻莫恨无良媒，书中自有颜如玉。出门莫恨无人随，书中车马多如簇。男儿欲遂平生志，五经勤向窗前读。
北征回銮诗
作者：赵恒
朝代：宋
体裁：古风

锐旅怀忠节，群胡窜北荒。坚冰销巨浪，轻吹集隹祥。继好安边境，和同乐小康。
又将放榜
作者：赵恒
朝代：宋

四海为家宝绪隆，旁求文雅振儒风。命乡随计来多士，较艺抡材有泽宫。簪绂近臣当显任，丝纶深旨论丹衷。旰宵汲汲予存念，夙夜孜孜尔徇公。名实岂惟衡鉴内，贤能皆萃网罗中。伫观翘楚登时用，布政分忧协庶功。
句
作者：赵恒
朝代：宋

该明圣典通今古，发启冲年晓典常。酣醉皮裘思晦迹，行高终自有人知。臣守但当守公法，驰骛苟进何可取。
句·其一
作者：赵恒
朝代：宋
体裁：句

该明圣典通今古，发启冲年晓典常。
句·其三
作者：赵恒
朝代：宋
体裁：句

臣守但当守公法，驰骛苟进何可取。
句·其二
作者：赵恒
朝代：宋
体裁：句

酣醉皮裘思晦迹，行高终自有人知。
批杨亿谢表
作者：赵恒
朝代：宋
体裁：七言绝句

承明近侍究儒玄，苦学劳心疾已痊。善保兴居调饮食，副予前席待多贤。
海棠
作者：赵恒
朝代：宋

春律行将半，繁枝忽竞芳。霏霏含宿雾，灼灼艳朝阳。戏蝶栖轻蕊，游蜂逐远香。物华留赋咏，非独务雕章。翠萼凌晨绽，清香逐处飘。高低临曲槛，红白间纤条。润比攒温玉，繁如簇绛绡。尽堪图画取，名笔在僧繇。
海棠·其一
作者：赵恒
朝代：宋

春律行将半，繁枝忽竞芳。霏霏含宿雾，灼灼艳朝阳。戏蝶栖轻蕊，游蜂逐远香。物华留赋咏，非独务雕章。
海棠·其二
作者：赵恒
朝代：宋
体裁：五言律诗

翠萼凌晨绽，清香逐处飘。高低临曲槛，红白间纤条。润比攒温玉，繁如簇绛绡。尽堪图画取，名笔在僧繇。
游裴公亭
作者：赵恒
朝代：宋

昔年曾此远风尘，盘谷烟霞每见分。万里江河还壮观，一时冠盖属元勋。海鸥春暖眠沙草，辽鹤秋高度岭云。今日重来倍惆怅，草堂应是勒移文。溶溶春水碧生池，上相临观许从随。万姓歌呼喜游豫，几人出处佩安危。雨馀空谷云归早，风满长林鸟下迟。笳鼓明当催晓发，柳烟花露湿旌旗。
游裴公亭·其一
作者：赵恒
朝代：宋
体裁：七言律诗

昔年曾此远风尘，盘谷烟霞每见分。万里江河还壮观，一时冠盖属元勋。海鸥春暖眠沙草，辽鹤秋高度岭云。今日重来倍惆怅，草堂应是勒移文。
游裴公亭·其二
作者：赵恒
朝代：宋

溶溶春水碧生池，上相临观许从随。
万姓歌呼喜游豫，几人出处佩安危。
雨余空谷云归早，风满长林鸟下迟。
笳鼓明当催晓发，柳烟花露湿旌旗。
游裴公亭·其二
作者：赵恒
朝代：宋

溶溶春水碧生池，上相临观许从随。万姓歌呼喜游豫，几人出处佩安危。雨馀空谷云归早，风满长林鸟下迟。笳鼓明当催晓发，柳烟花露湿旌旗。
观龙歌
作者：赵恒
朝代：宋

四灵之长惟虬龙，虬龙变化故难同。三茅福地群仙宅，灵物潜形在此中。池内仙人驯扰得，至今隐现谁能测。乘云蠢动独标奇，行雨嘉生皆荷力。常人竞取暂从心，才出山楹兮无处寻。中使勤求深有意，欲献明庭兮陈上瑞。初献一龙朝魏阙，偶挹二龙离洞穴。人心龙心若符契，一去一住何神异。我睹真龙幸不惊，至诚祝龙龙好听。但祈风雨年年顺，庶使仓箱处处盈。
赐丁谓·其一
作者：赵恒
朝代：宋
体裁：七言律诗

懿辞硕画播朝中，造膝询谋礼遇丰。文石延登彰顺美，高牙前导表畴庸。书生仗钺今尤贵，旧里分符古罕逢。昼锦买臣安敢比，黄枢早日接从容。
赐丁谓·其二
作者：赵恒
朝代：宋

践历功皆著，咨询务必成。懿才符曩彦，佳器贯时英。俾展经纶业，旋升辅弼荣。嘉亨忻盛遇，尽瘁罄纯诚。均逸明恩洽，畴劳茂典行。白麻三殿晓，红旆九衢平。虽辍凝严任，尤增倚注情。拥旄辞帝阙，顿辔望都城。风景高秋月，烟波几舍程。想卿怀感意，常是梦神京。
赐僧义澄
作者：赵恒
朝代：宋
体裁：五言绝句

止观心地法，色相本皆空。禅慧明宗性，超然万法中。
赐古藏用
作者：赵恒
朝代：宋

海霞照灼散青烟，历历星榆在晓天。松韵寒烟绝世态，鹤翔高顶应鸣弦。
赐杨亿判秘监
作者：赵恒
朝代：宋
体裁：七言律诗

琐闼往年司制诰，共嘉藻思类相如。蓬山今日诠坟史，还仰多闻过仲舒。报政列城归觐后，疏恩高阁拜官初。诸生济济弥瞻望，铅椠咨询辨鲁鱼。
赐王钦若除太子太保判杭州十韵
作者：赵恒
朝代：宋
体裁：七言排律

早自外朝登近侍，克符昌运振嘉名。一参黄阁推良画，再陟鸿枢显至荣。该博古今堂献纳，勤劳夙夜每专精。石渠撰述多文备，日观封崇大礼成。宰府调元心匪懈，真宫兼职望弥清。龙楼进秩恩尤异，熊轼为藩任不轻。二浙奥区期惠化，三吴佳致悦高情。重重山水舟中见，处处壶浆陌上迎。既肃迩遐安外域，更分宵旰抚黎氓。予衷侧席方毗倚，伫有甘棠播颂声。
赐知贡举晁迥
作者：赵恒
朝代：宋

礼闱选士古称难，都为升沉咫尺间。较艺清时公道在，抡材应得惠人寰。盛时选士贡闱开，殿宇闻风献艺来。心似权衡求实效，勿教蓬荜有遗才。
赐知贡举晁迥·其一
作者：赵恒
朝代：宋
体裁：七言绝句

礼闱选士古称难，都为升沉咫尺间。较艺清时公道在，抡材应得惠人寰。
赐知贡举晁迥·其二
作者：赵恒
朝代：宋
体裁：七言绝句

盛时选士贡闱开，殿宇闻风献艺来。心似权衡求实效，勿教蓬荜有遗才。
赐知贡举钱惟演
作者：赵恒
朝代：宋

寅奉昌图绍庆基，选抡多士叶前规。乡闾荐拔期无滥，草泽搜罗讵有遗。德举况逢全盛日，计偕咸造广场时。春官任职当求善，宗伯抡材务得宜。侍从名儒当委任，艺文公道辩妍媸。伫伸衡鉴裁深念，允协菁莪乐育诗。
赐神童蔡伯禧
作者：赵恒
朝代：宋
体裁：七言律诗

七闵山水多才俊，三岁奇童出盛时。家世应传清白训，婴儿自得老成资。初尝学步来朝谒，方及能言解诵诗。更励孜孜图进益，青云千里有前期。
赐詹骙
作者：赵恒
朝代：宋

名阅誇詹氏，新居古五云。擢科魁众士，拔萃喜超群。礼肃人畏敬，胪传世共闻。好将多锦绣，五色耀龙文。
赐道人郑隐归山
作者：赵恒
朝代：宋

尽日临流看水色，有时隐几听松声。遍游万壑成嘉遁，偶出千峰玩治平。
赐陈尧叟谢病归济源
作者：赵恒
朝代：宋
体裁：五言排律

文苑垂清誉，朝端仰盛才。嘉猷毗万路，奇遇列三台。勤职兴居爽，辞荣奏疏来。畴咨登百揆，异数冠中台。巨屏扬旌去，名藩昼锦回。君臣相厚意，瞻望两徘徊。
赞胡家
作者：赵恒
朝代：宋
体裁：五言绝句

一门三刺史，四代五尚书。他族未闻有，朕今止见胡。
送张无梦归天台山
作者：赵恒
朝代：宋

混元为教合醇精，视之无迹听无声。唯有达人臻此理，逍遥物外事沈冥。浮云舒卷绝常势，流水方圆靡定形。乘兴偶然辞涧户，谈真俄尔谒王庭。顺风已是闻宗旨，枕石还期适性情。玉帛簪缨非所重，长歌聊复宠归程。
送梁府教赴括苍任
作者：赵恬斋
朝代：宋
体裁：七言律诗

闻得官期三月初，此行最喜奉潘舆。杏花风暖好觅句，槐影日长宜读书。垂世文章星有斗，随缘富贵水成渠。少须岁月朝天去，半夜金莲归直庐。
会僚属赏海棠偶有题咏
作者：赵惇
朝代：宋
体裁：七言绝句

浓淡名花产蜀乡，半含风露浥新妆。娇娆不减旧时态，谁与丹青为发扬。
句
作者：赵惇
朝代：宋

细叠轻绡色倍浓，晚霞犹在绿阴中。晴野花侵路，春陂水上桥。蓼岸飞寒蝶，汀沙戏水禽。
句·其一
作者：赵惇
朝代：宋

细叠轻绡色倍浓，晚霞犹在绿阴中。
句·其二
作者：赵惇
朝代：宋
体裁：句

晴野花侵路，春陂水上桥。
句·其四
作者：赵惇
朝代：宋
体裁：句

蓼岸飞寒蝶，汀沙戏水禽。
和燕射
作者：赵惇
朝代：宋
体裁：七言律诗

秋深欲晓敛轻烟，翠木森围万里川。阊阖启关传法驾，玉津按武会英贤。皇皇圣父明如日，挺挺良臣直似弦。韬武欢呼称万寿，未饶天保报恩篇。
新秋雨过述怀
作者：赵惇
朝代：宋
体裁：五言绝句

中兴日月明，王气山河在。万物饰昭回，稽首王言大。
观海棠有成
作者：赵惇
朝代：宋

东风用意施颜色，艳丽偏宜著雨时。朝咏暮吟看不足，羡他逸蝶宿深枝。
赐余复
作者：赵惇
朝代：宋

临轩策士岂徒然，嗣守丕基务得贤。尔吐忠言摅素蕴，吾縻好爵副详延。爱君忧国毋终怠，厚泽深仁赖广宣。赐宴琼林修故事，朕心期待见诗篇。
赐杨万里
作者：赵惇
朝代：宋

黄芦洲上雪初乾，风撼枯枝晚更寒。静舣小舟谁得似，生涯潇洒一渔竿。
题徐崇嗣没骨牡丹图
作者：赵惇
朝代：宋

已过谷雨十六日，犹见牡丹斗浅红。曾不争先及开早，能陪芍药到薰风。
题杨补之红梅图
作者：赵惇
朝代：宋

去年枝上见红芳，约略红葩傅浅妆。今日亭中足颜色，可能无意谢东皇。
题陆瑾渔家风景图
作者：赵惇
朝代：宋
体裁：七言绝句

翠岚迎步兴何长，笑领渔翁入醉乡。日暮渚田微雨后，鹭鸶閒暇稻花凉。
题义门胡氏华林书院
作者：赵惟和
朝代：宋
体裁：七言律诗

华堂高启集儒英，地接仙乡景气清。苔径静铺修竹影，松窗虚透读书声。云飞吟阁诗怀冷，泉激层崖客梦惊。孝弟门风传祖德，圣朝清史独传成。
九月二十二日晚秋曲宴
作者：赵慎
朝代：宋

昊穹垂祐福群生，凉德惟知监守成。禾黍三登占叶气，箫韶九奏播欢声。未央秋晚林塘静，太液波閒殿阁明。嘉与臣邻同燕乐，益修庶政答丕平。
俞延禧进古涧松以诗赐之
作者：赵慎
朝代：宋
体裁：七言绝句

荦确奔流泻玉虹，凛然云干拟蟠空。红尘车马稠如织，梦入苍烟万壑风。
冷泉堂
作者：赵慎
朝代：宋

山中秀色何佳哉，一峰独立名飞来。参差翠麓俨如画，石骨苍润神所开。忽开彷像来宫囿，指顾已惊成列岫。规模绝似灵隐前，面势恍疑天竺后。孰云人力非自然，千岩万壑藏云烟。上有峥嵘倚空之翠岭，下有潺湲漱玉之飞泉。一堂虚敞临清沼，密荫交加森羽葆。山头草木四时春，阅尽岁寒人不老。圣心仁智情幽閒，壶中天地非人间。蓬莱方丈渺空阔，岂若坐对三神山。日长雅趣超尘俗，散步逍遥快心目。山光水色无尽时，长将挹向杯中渌。
又赐颂和灵隐长老颂
作者：赵慎
朝代：宋
体裁：偈颂

欲言心佛难分别，俱是精微无碍通。跳出千重缚不住，天涯海角任西风。
句
作者：赵慎
朝代：宋

闾阎多勃郁，有愧此閒身。称此一天风月好，橘香酒熟待君来。富贵必从勤苦得，男儿须读五车书。
句·其一
作者：赵慎
朝代：宋

闾阎多勃郁，有愧此閒身。
句·其三
作者：赵慎
朝代：宋
体裁：句

富贵必从勤苦得，男儿须读五车书。
句·其二
作者：赵慎
朝代：宋
体裁：句

称此一天风月好，橘香酒熟待君来。
和史浩曲宴澄碧殿诗
作者：赵慎
朝代：宋

揖逊荷帝尧，寅恭五元祀。治道贵清静，圣言有深旨。谁歌元首明，自得股肱喜。跻民期仁寿，距肯中道止。力农乐彼田，坐贾安于市。岁行阅丰登，国论销委靡。予力初何能，济济赖多士。矧予有元老，中立而不倚。居东逾三年，不远来千里。未遂赤松游，辍诵青琅蕊。皓首持六经，日侍明光里。翼乎鸿遇风，纵矣鱼在水。儒行绝瑕疵，道心无尘滓。挺挺松柏姿，巉巉山岳峙。予惟日万几，至仁同一视。西成锡小宴，促坐才尺咫。湛露愧歌周，置酒非封齿。归美见新诗，如卿能有几。眷言澄碧行，胜赏得迂趾。亦屡引公卿，对此谈政理。虚心欲受人，忠言资逆耳。朕瘠天下肥，至乐无易此。颇念文武疆，六合尚殊轨。东都会诸侯，宣王昔于是。期尔罄嘉谋，使我勋业起。勿以方燕颐，所书聊复尔。卮酒正须釂，话言未能已。都护万年觞，何当至庭戺。文章藉老手，直笔中兴纪。载嘉矍铄翁，焉得辞骫骳。
新晴有感
作者：赵慎
朝代：宋
体裁：古风

春风归草木，晓日丽山河。物滞欣逢泰，时丰自此多。神州应未远，当继沛中歌。
新秋雨过述怀
作者：赵慎
朝代：宋
体裁：古风

雨声乱秋声，驱暑逾南海。凉月倍清辉，细云变文彩。长空肃无限，远山青不改。沉吟感素商，凄清鸣万籁。平生雄武心，览镜朱颜在。岂惜常忧勤，规恢须广大。
比幸玉津园纵观春事适霁色可喜待制洪迈有诗因同其韵
作者：赵慎
朝代：宋

春郊柔绿遍桑麻，小驻芳园览物华。应信吾心非暇逸，顿回晴意绝咨嗟。每思富庶将同乐，敢务游畋漫自誇。不似华清当日事，五家车骑烂如花。
游玉津园赐皇太子以下官
作者：赵慎
朝代：宋

一天秋色破寒烟，别籞连堤压巨川。欣见岁功成万宝，因行射礼命群贤。腾腾喜气随飞羽，袅袅凄风入控弦。文武从来资并用，酒馀端有侍臣篇。
潜邸恭和御制净明院梅岩诗
作者：赵慎
朝代：宋

秀色环亭拥霁霞，修筠冰艳数枝斜。东君欲奉天颜喜，故遣融和放早花。
秋日临幸秘书省因成近体诗一首赐丞相史浩以下
作者：赵慎
朝代：宋

玉轴牙签焕宝章，簪绅侍列映秋光。宴开芳阁儒风盛，坐对蓬山逸兴长。稽古右文惭菲德，礼贤下士法前王。欲臻至治观熙洽，更罄嘉谋为赞襄。
赐圆觉寺僧德信
作者：赵慎
朝代：宋

古寺春山青更妍，长松修竹翠含烟。汲泉拟欲增茶兴，暂就僧房借榻眠。坐久方知春昼长，静中心地自清凉。人人圆觉何曾觉，但见尘劳尽日狂。
赐圆觉寺僧德信·其一
作者：赵慎
朝代：宋
体裁：七言绝句

古寺春山青更妍，长松修竹翠含烟。汲泉拟欲增茶兴，暂就僧房借榻眠。
赐圆觉寺僧德信·其二
作者：赵慎
朝代：宋
体裁：七言绝句

坐久方知春昼长，静中心地自清凉。人人圆觉何曾觉，但见尘劳尽日狂。
赐灵隠住持德光
作者：赵慎
朝代：宋
体裁：五言绝句

大暑流金石，寒风结冻云。梅花香度远，自有一枝春。
赐赵士忠二首
作者：赵慎
朝代：宋

职事烦填委，文墨分消散。驰翰未暇食，日昃不知晏。沈迷簿书领，回回自昏乱。释此出西城，登高且游观。方塘含白水，中有凫与雁。安得肃肃羽，从尔游波澜。志士惜日短，愁人知夜长。摄衣步前庭，仰观南雁翔。淳景随形运，流响归空房。清风何飘飘，微月出西方。繁星依青天，列宿自成行。蝉鸣高树间，野鸟号东厢。纤云时髣髴，渥露沾我裳。良时无停景，北斗忽低昂。常恐寒节至，凝气结为霜。落叶随风摧，一绝如流光。
赐赵士忠二首·其一
作者：赵慎
朝代：宋

职事烦填委，文墨分消散。驰翰未暇食，日昃不知晏。沈迷簿书领，回回自昏乱。释此出西城，登高且游观。方塘含白水，中有凫与雁。安得肃肃羽，从尔游波澜。
赐赵士忠二首·其二
作者：赵慎
朝代：宋
体裁：古风

志士惜日短，愁人知夜长。摄衣步前庭，仰观南雁翔。淳景随形运，流响归空房。清风何飘飘，微月出西方。繁星依青天，列宿自成行。蝉鸣高树间，野鸟号东厢。纤云时髣髴，渥露沾我裳。良时无停景，北斗忽低昂。常恐寒节至，凝气结为霜。落叶随风摧，一绝如流光。
赞苏轼文集
作者：赵慎
朝代：宋
体裁：四言诗

手抉云汉，斡造化机。气高天下，乃克为之。猗嗟若人，冠冕百代。忠言谠论，不顾身害。敬想高风，恨不同时。掩卷三叹，播以声诗。
送虞丞相抚蜀
作者：赵慎
朝代：宋
体裁：七言律诗

一德如公岂合闲，聊分西面欲忧宽。不辞论道虚台席，暂假宣威筑将坛。风教已兴三蜀静，干戈载戢万方安。归来尚想终霖雨，未许乡人衣锦看。
阮郎归·远德殿作和赵志忠
作者：赵慎
朝代：宋
体裁：词

留连春意晚花稠。云疏雨未收。新荷池面叶齐抽。凉天醉碧楼。能达理，有何愁。心宽万事休。人生还似水中沤。金尊尽更酬。
题刁光胤画册·五羊图
作者：赵慎
朝代：宋
体裁：七言绝句

霜风不动节毛尘，同沐中原水草春。苏武还朝典属国，一时高爵岂庸人。
题刁光胤画册·双飞蛱蝶图
作者：赵慎
朝代：宋

融融风日杂花开，一雨凋残满绿苔。倘有红妆来拾翠，无端蝴蝶斗飞来。
题刁光胤画册·江南风景图
作者：赵慎
朝代：宋

秋雨池塘透晚凉，蜻蜓飞处白蘋香。江南风景堪图画，怪得先生一□长。
题刁光胤画册·竹菊图
作者：赵慎
朝代：宋

赋得閒情思独工，想携卮酒对芳丛。铅华不为春争艳，留得先生醉颊红。
题刁光胤画册·芙蓉泉石图
作者：赵慎
朝代：宋

托根不与鞠为双，历尽霜风未肯降。本自无心那有怨，年年清艳照秋江。
题刁光胤画册·葵石图
作者：赵慎
朝代：宋

中央正色殊堪重，况复丹心向太阳。可信化工深意在，只教此本染宫黄。
题刁光胤画册·蜂蝶戏猫图
作者：赵慎
朝代：宋
体裁：七言绝句

白泽形容玉兔毛，纷纷鼠辈命难逃。后村诗与涪翁咏，未及崔公一议高。
题刁光胤画册·雪景水仙图
作者：赵慎
朝代：宋
体裁：七言绝句

黄冠翠帔玉为姿，何处春风一见之。未到湘江清绝地，试看山谷老人诗。
题刁光胤画册·雪松图
作者：赵慎
朝代：宋

梦中衣褐定何祥，明视由来世泽长。谁拟前身是韩子，为他毛颖著文章。
题刁光胤画册·雪里山茶图
作者：赵慎
朝代：宋

一枝残雪照山城，春意原非复后生。羞把红颜媚儿女，梅兄知我岁寒情。
题张曲江像
作者：赵慎
朝代：宋

鹿入深宫花解愁，牛登高鼎餗伤休。当时若听履霜语，岂到峨嵋山尽头。
题皇雩山图
作者：赵慎
朝代：宋

仙鹅飞去是何年，灵迹犹存古岭边。藤老龙蟠疑护法，山幽禽语是逃禅。手攀古木身忘倦，口吸香泉骨欲仙。邻叟不知唐世远，犹言谢母旧因缘。
题金山
作者：赵慎
朝代：宋
体裁：七言绝句

屹然山立枕中流，弹压东南二百州。狂虏来临须破胆，何劳平地战貔貅。
题金山
作者：赵慎
朝代：宋
体裁：七言绝句

崒然天立镇中流，雄跨东南百二州。武士每登须破胆，毋劳平地战貔貅。
高宗皇帝挽词
作者：赵慎
朝代：宋

草昧千龄旦，飙回九县尘。皇天开我宋，丹极下真人。指顾山河定，欢呼历数新。断鳌重立极，更与物为春。赤伏兴王业，巍巍四十年。佛狸方送死，天马合争先。自厌兵车会，亲提造化权。此疆并尔界，恩德到渊泉。揖逊光尧德，重华愧有虞。居然将菲质，正尔绍皇图。履焘兼君父，文明炤典谟。大恩浑未报，血泪一时俱。不谓神仙窟，今时异昔时。鼎湖龙去远，社首凤来迟。顾毕三年制，惊闻七月期。痛心思继代，不忘有声诗。梦断尧千岁，神游汉五陵。洛京元在望，禹穴且相仍。仗卫凄烟合，笳箫冻雨凝。漫磨千丈石，未是颂中兴。
高宗皇帝挽词·其一
作者：赵慎
朝代：宋

草昧千龄旦，飙回九县尘。皇天开我宋，丹极下真人。指顾山河定，欢呼历数新。断鳌重立极，更与物为春。
高宗皇帝挽词·其三
作者：赵慎
朝代：宋

揖逊光尧德，重华愧有虞。居然将菲质，正尔绍皇图。履焘兼君父，文明炤典谟。大恩浑未报，血泪一时俱。
高宗皇帝挽词·其二
作者：赵慎
朝代：宋
体裁：五言律诗

赤伏兴王业，巍巍四十年。佛狸方送死，天马合争先。自厌兵车会，亲提造化权。此疆并尔界，恩德到渊泉。
高宗皇帝挽词·其五
作者：赵慎
朝代：宋
体裁：五言律诗

梦断尧千岁，神游汉五陵。洛京元在望，禹穴且相仍。仗卫凄烟合，笳箫冻雨凝。漫磨千丈石，未是颂中兴。
高宗皇帝挽词·其四
作者：赵慎
朝代：宋
体裁：五言律诗

不谓神仙窟，今时异昔时。鼎湖龙去远，社首凤来迟。顾毕三年制，惊闻七月期。痛心思继代，不忘有声诗。
句
作者：赵成伯
朝代：宋

只有当年燕子楼。
北窗伊吾·其一
作者：赵戣
朝代：宋
体裁：四言诗

伊吾维吾，椎鲁株愚。友资其深，片雪洪垆。
北窗伊吾·其三
作者：赵戣
朝代：宋
体裁：四言诗

伊吾维吾，缉柳编蒲。爰席其珍，尺璧珊瑚。
北窗伊吾·其二
作者：赵戣
朝代：宋
体裁：四言诗

伊吾维吾，瓮牖绳枢。爰升其华，秋月冰壶。
北窗伊吾·其五
作者：赵戣
朝代：宋
体裁：四言诗

伊吾维吾，何以为娱。爰心其声，钟磬笙竽。
北窗伊吾·其六
作者：赵戣
朝代：宋
体裁：四言诗

北窗伊吾，吾谁与俱。融融沂风，怀哉舞雩。
和人渊明采菊图
作者：赵戣
朝代：宋
体裁：七言绝句

渊明为米腰慵折，送酒人来却强颜。今日东篱重采菊，只应醒眼对南山。
咏史二十二首 其一 唐尧
作者：赵戣
朝代：宋

圣德光天下，岁功成闰馀。百篇推帝典，一半是农书。
咏史二十二首 其七 汉高祖
作者：赵戣
朝代：宋

真主乘昌运，假王恢隽功。如何亡赖子，失笑未央宫。
咏史二十二首 其二 虞舜
作者：赵戣
朝代：宋

遁迹陶渔久，论功纳麓多。已传精一语，更作敕天歌。
咏史二十二首 其二十 后晋高祖
作者：赵戣
朝代：宋

尊以父皇帝，赂之十六州。终无啖饭所，谁不石郎羞。
咏史二十二首 其十五 陈武帝
作者：赵戣
朝代：宋

清净方贻笑，庄严更舍身。基图虽肇始，识趣只庸人。
咏史二十二首 其十八 后梁太祖
作者：赵戣
朝代：宋

未必黄明在，终令丑口亡。难教疏网漏，不直败毡藏。
咏史二十二首 其十四 梁武帝
作者：赵戣
朝代：宋

玉陛尊梁帝，金园号群公。闻经同泰寺，索蜜净居宫。
咏史二十二首·其一
作者：赵戣
朝代：宋

圣德光天下，岁功成闰余。
百篇推帝典，一半是农书。
咏史二十二首·其一〇
作者：赵戣
朝代：宋
体裁：五言绝句

犬噬忧方重，羊车意转深。可怜司马国，又属问蟆人。
咏史二十二首·其一一
作者：赵戣
朝代：宋
体裁：五言绝句

马浮虽是谶，牛继亦殊闻。昔者车书共，天乎南北分。
咏史二十二首·其一七
作者：赵戣
朝代：宋
体裁：五言绝句

唐室恢新造，秦王有大功。一人居北极，太子在东宫。
咏史二十二首·其一三
作者：赵戣
朝代：宋
体裁：五言绝句

戡难功何补，欺孤计已深。尽饶摧导玉，那解贱黄金。
咏史二十二首·其一九
作者：赵戣
朝代：宋
体裁：五言绝句

刺心真有志，批颊更何为。试问唐新主，何如亚子时。
咏史二十二首·其一二
作者：赵戣
朝代：宋
体裁：五言绝句

已拓三秦地，宁无几月留。登城聊北望，老泪不胜流。
咏史二十二首·其一五
作者：赵戣
朝代：宋

清凈方贻笑，庄严更舍身。
基图虽肇始，识趣只庸人。
咏史二十二首·其一八
作者：赵戣
朝代：宋

未必黄明在，终令丑口亡。
难教疎网漏，不直败毡藏。
咏史二十二首·其一六
作者：赵戣
朝代：宋
体裁：五言绝句

猛上临光殿，生擒归命侯。师心无学术，与子失贻谋。
咏史二十二首·其一四
作者：赵戣
朝代：宋

玉陛尊梁帝，金园号羣公。
闻经同泰寺，索蜜凈居宫。
咏史二十二首·其七
作者：赵戣
朝代：宋

真主乘昌运，假王恢隽功。
如何亡頼子，失笑未央宫。
咏史二十二首·其三
作者：赵戣
朝代：宋
体裁：五言绝句

地已还三壤，彝方次九畴。基图天与子，典则我贻谋。
咏史二十二首·其九
作者：赵戣
朝代：宋
体裁：五言绝句

横槊真名将，燃萁亦忍人。大君时有命，雅意俗还淳。
咏史二十二首·其二
作者：赵戣
朝代：宋

遯迹陶渔久，论功纳麓多。
已传精一语，更作勅天歌。
咏史二十二首·其二〇
作者：赵戣
朝代：宋

尊以父皇帝，赂之十六州。
终无噉饭所，谁不石郎羞。
咏史二十二首·其二一
作者：赵戣
朝代：宋
体裁：五言绝句

不假契丹力，踢翻麦饭盂。试看龙衮畔，还有雀儿无。
咏史二十二首·其二二
作者：赵戣
朝代：宋
体裁：五言绝句

坤舆聊底定，鼎祚又更新。五代无真主，世宗差可人。
咏史二十二首·其五
作者：赵戣
朝代：宋
体裁：五言绝句

大邑周新造，曾孙武始王。伯夷方马谏，尚父已鹰扬。
咏史二十二首·其八
作者：赵戣
朝代：宋
体裁：五言绝句

意豁高皇似，雄才大敌摧。万方瞻日角，列宿粲云台。
咏史二十二首·其六
作者：赵戣
朝代：宋
体裁：五言绝句

万世家为国，长城山作围。试凭骊岫望，秦鹿几年肥。
咏史二十二首·其四
作者：赵戣
朝代：宋
体裁：五言绝句

罪己桑林六，仁心祝网三。只应宽代虐，何事德怀惭。
咏史二十二首·唐尧
作者：赵戣
朝代：宋

圣德光天下，岁功成闰馀。百篇推帝典，一半是农书。遁迹陶渔久，论功纳麓多。已传精一语，更作敕天歌。地已还三壤，彝方次九畴。基图天与子，典则我贻谋。罪己桑林六，仁心祝网三。只应宽代虐，何事德怀惭。大邑周新造，曾孙武始王。伯夷方马谏，尚父已鹰扬。万世家为国，长城山作围。试凭骊岫望，秦鹿几年肥。真主乘昌运，假王恢隽功。如何亡赖子，失笑未央宫。意豁高皇似，雄才大敌摧。万方瞻日角，列宿粲云台。横槊真名将，燃萁亦忍人。大君时有命，雅意俗还淳。犬噬忧方重，羊车意转深。可怜司马国，又属问蟆人。马浮虽是谶，牛继亦殊闻。昔者车书共，天乎南北分。已拓三秦地，宁无几月留。登城聊北望，老泪不胜流。戡难功何补，欺孤计已深。尽饶摧导玉，那解贱黄金。玉陛尊梁帝，金园号群公。闻经同泰寺，索蜜净居宫。清净方贻笑，庄严更舍身。基图虽肇始，识趣只庸人。猛上临光殿，生擒归命侯。师心无学术，与子失贻谋。唐室恢新造，秦王有大功。一人居北极，太子在东宫。未必黄明在，终令丑口亡。难教疏网漏，不直败毡藏。刺心真有志，批颊更何为。试问唐新主，何如亚子时。尊以父皇帝，赂之十六州。终无啖饭所，谁不石郎羞。不假契丹力，踢翻麦饭盂。试看龙衮畔，还有雀儿无。坤舆聊底定，鼎祚又更新。五代无真主，世宗差可人。
悼鹤
作者：赵戣
朝代：宋

乘化归辽海，双龙一不开。
坠翎留片雪，遗迹印荒苔。
月朗怜孤唳，琴间忆共来。
瘗铭为琢石，鸡鹜不须猜。
杜鹃花
作者：赵戣
朝代：宋

春山未有杜鹃啼，花发杜鹃知不知。寄语催归尽哀怨，莫将啼血污仙姿。冰肌玉骨擅无双，不与山花斗艳妆。欲染啼红冤杜宇，争如傅粉伴何郎。
杜鹃花·其一
作者：赵戣
朝代：宋

云树重重和泪冷，故宫遗庙有知音。
秦吴万里皆芳草，染到山花恨最深。
杜鹃花·其三
作者：赵戣
朝代：宋

冰肌玉骨擅无双，不与山花斗艷妆。
欲染啼红冤杜宇，争如傅粉伴何郎。
杜鹃花·其二
作者：赵戣
朝代：宋

冰肌玉骨擅无双，不与山花斗艳妆。欲染啼红冤杜宇，争如傅粉伴何郎。
杜鹃花·其二
作者：赵戣
朝代：宋
体裁：七言绝句

春山未有杜鹃啼，花发杜鹃知不知。寄语催归尽哀怨，莫将啼血污仙姿。
蓝溪道中
作者：赵戣
朝代：宋
体裁：五言律诗

绿窈雨初歇，清和日正长。乳禽穿薄霭，弱蔓上颓墙。村市笋厨美，田家麰饵香。老翁扶杖出，小立看移秧。
锦鶒夜逸
作者：赵戣
朝代：宋

草径郁纡溪隔村，谁抽关鐍逋孤鸳。林樊搜纠崖厂邃，岸曲括责菰茭根。初拟布罟鼠盗夜，又恐缺月狐乘昏。死壳枯梗秘踪迹，老圉劝我增垣藩。
锦鶒夜逸
作者：赵戣
朝代：宋

草径鬰纡溪隔村，谁抽关鐍逋孤鸳。
林樊搜纠崖厂邃，岸曲括责菰茭根。
初拟布罟鼠盗夜，又恐缺月狐乘昏。
死殻枯梗秘踪迹，老圉劝我增垣藩。
阅浯溪集用山谷韵
作者：赵戣
朝代：宋

花间小阁临清溪，绿窗坐阅三吾碑。
恍如登高俯绝壑，倚杖松阴挽兔丝。
幽寻胜赏客思奇，一声欵乃谁家儿。
浯溪映带湘东西，碧山曾看漫郎栖。
银鈎玉筯苔藓古，神剜天画非人为。
忆昔储皇披舆图，白衣山人称帝师。
汾营老将智勇俱，阴霾四塞天戈挥。
至今老石励庸懦，野水亦解扶颠危。
后来弔古者为谁，涪翁清响车攻诗。
当时寡和孤白雪，我故欲尾春风辞。
恨不插羽西南飞，山前更着小艇随。
夜阑忽梦访遗址，月色惨淡猿声悲。
阅浯溪集用山谷韵
作者：赵戣
朝代：宋

花间小阁临清溪，绿窗坐阅三吾碑。恍如登高俯绝壑，倚杖松阴挽兔丝。幽寻胜赏客思奇，一声欸乃谁家儿。浯溪映带湘东西，碧山曾看漫郎栖。银钩玉箸苔藓古，神剜天画非人为。忆昔储皇披舆图，白衣山人称帝师。汾营老将智勇俱，阴霾四塞天戈挥。至今老石励庸懦，野水亦解扶颠危。后来吊古者为谁，涪翁清响车攻诗。当时寡和孤白雪，我故欲尾春风辞。恨不插羽西南飞，山前更著小艇随。夜阑忽梦访遗址，月色惨淡猿声悲。
雨中见花
作者：赵戣
朝代：宋
体裁：五言律诗

细雨敛轻尘，枝间态度新。春疑天雨宝，寒怯地铺裀。叶底含羞女，阑边倚醉人。休将脂粉涴，一一是天真。
燕归梁
作者：赵才卿
朝代：宋
体裁：词

细柳营中有亚夫。华宴簇名姝。雅歌长许佐投壶。无一日、不欢娱。汉王拓境思名将，捧飞诏欲登途。从前密约尽成虚。空赢得、泪如珠。
燕归梁·细柳营中有亚夫
作者：赵才卿
朝代：宋
体裁：词

细柳营中有亚夫。华宴簇名姝。雅歌长许佐投壶。无一日、不欢娱。汉王拓境思名将，捧飞诏欲登途。从前密约尽成虚。空赢得、泪流珠。
浣溪沙·花似醺容上玉肌
作者：赵扩
朝代：宋
体裁：词

花似醺容上玉肌。方论时事却嫔妃。芳阴人醉漏声迟。珠箔半钩风乍暖，雕梁新语燕初飞。斜阳犹送水精卮。
潇湘八景 其七 洞庭秋月
作者：赵扩
朝代：宋

白水连天远，吴淞一幅秋。橘洲冰魄满，竹阁桂华留。凫雁不饮啄，鱼龙与拍浮。垂虹寓今夕，清胜庾公楼。
潇湘八景 其三 渔村夕照
作者：赵扩
朝代：宋

林表堕金鸦，孤村三两家。晴光明浦溆，红影带蒹葭。傍舍收鱼网，隔溪横钓槎。炊烟未篝火，新月一钩斜。
潇湘八景 其五 潇湘夜雨
作者：赵扩
朝代：宋

清泛三湘夜，中舱听雨眠。楚天闻过雁，北馆未归船。浊酒饮无算，青灯冷不烟。对床工觅句，达旦见新编。
潇湘八景 其八 江天暮雪
作者：赵扩
朝代：宋

朔吹扫氛埃，同云暝不开。千山飞鸟尽，一水溯舟回。波面散铅汞，林梢已泻瑰。怀人留剡棹，野店且新醅。
潇湘八景 其四 远浦帆归
作者：赵扩
朝代：宋

劈箭风帆下，春江不尽流。客来登快阁，天际识归舟。裂眦明千里，观身等一沤。斜阳疏木外，五两不迟留。
潇湘八景·山市晴岚
作者：赵扩
朝代：宋
体裁：五言律诗

薮泽趁虚人，崇朝宿雨晴。苍崖林影动，老木日华明。野店收烟湿，溪桥流水声。青帘何处是，彷佛听鸡鸣。
潇湘八景·山市晴岚
作者：赵扩
朝代：宋

薮泽趁虚人，崇朝宿雨晴。苍崖林影动，老木日华明。野店收烟湿，溪桥流水声。青帘何处是，彷佛听鸡鸣。金碧招提古，高峰最上层。喧风僧入梵，宿雾佛前灯。禅观延空寂，蒲牢忽震凌。黄昏山路险，窘步一枝藤。林表堕金鸦，孤村三两家。晴光明浦溆，红影带蒹葭。傍舍收鱼网，隔溪横钓槎。炊烟未篝火，新月一钩斜。劈箭风帆下，春江不尽流。客来登快阁，天际识归舟。裂眦明千里，观身等一沤。斜阳疏木外，五两不迟留。清泛三湘夜，中舱听雨眠。楚天闻过雁，北馆未归船。浊酒饮无算，青灯冷不烟。对床工觅句，达旦见新编。漂泊楚天长，同群兄弟行。朔风离塞漠，落日下潇湘。古碛多葭菼，平田足稻粱。飞鸣眇空际，布武作文章。白水连天远，吴淞一幅秋。橘洲冰魄满，竹阁桂华留。凫雁不饮啄，鱼龙与拍浮。垂虹寓今夕，清胜庾公楼。朔吹扫氛埃，同云暝不开。千山飞鸟尽，一水溯舟回。波面散铅汞，林梢已泻瑰。怀人留剡棹，野店且新醅。
潇湘八景·平沙鴈落
作者：赵扩
朝代：宋
体裁：五言律诗

漂泊楚天长，同群兄弟行。朔风离塞漠，落日下潇湘。古碛多葭菼，平田足稻粱。飞鸣眇空际，布武作文章。
潇湘八景·烟寺晚钟
作者：赵扩
朝代：宋
体裁：五言律诗

金碧招提古，高峰最上层。喧风僧入梵，宿雾佛前灯。禅观延空寂，蒲牢忽震凌。黄昏山路险，窘步一枝藤。
赐状元蔡仲龙
作者：赵扩
朝代：宋

联魁金玉龙头选，诏下今朝遇己知。上国风光初晓日，御阶恩渥暮春时。内庭考最称文异，胪唱宣名奖意奇。故里仙才若相问，一年攀折两重枝。
赠朱质
作者：赵扩
朝代：宋
体裁：七言律诗

袖手长才世路轻，爱闲那有鬻荣名。挂冠便欲辞丹阙，策杖还归老故城。适喜不求三仕喜，传家惟有十分清。林间佳处真恬退，好向廉泉自濯缨。
题武夷
作者：赵承禧
朝代：宋

群玉山前隐道园，松声鹤唳隔溪闻。山灵似识游人意，要看青林映白云。
题武夷
作者：赵承禧
朝代：宋

群玉山前隠道园，松声鹤唳隔溪闻。
山灵似识游人意，要看青林映白云。
朱氏天和堂
作者：赵挺之
朝代：宋

华亭山水佳，秀色宛如画。
前贤有隐蹟，卜筑俟来者。
高人养天和，放浪寄林野。
安知岁月徂，但喜名利舍。
传家得之子，流辈推博雅。
春风振客衣，逸棹东南下。
赋诗台阁彦，落落珠玑泻。
持觞拜亲膝，喜色动乡社。
都城十二衢，尘土翳车马。
一梦逐君行，兹怀已潇洒。
朱氏天和堂
作者：赵挺之
朝代：宋

华亭山水佳，秀色宛如画。前贤有隐迹，卜筑俟来者。高人养天和，放浪寄林野。安知岁月徂，但喜名利舍。传家得之子，流辈推博雅。春风振客衣，逸棹东南下。赋诗台阁彦，落落珠玑泻。持觞拜亲膝，喜色动乡社。都城十二衢，尘土翳车马。一梦逐君行，兹怀已潇洒。
杨十七应之兄学士挽辞
作者：赵挺之
朝代：宋

廓落襟怀德艺优，身名曾不问沈浮。
当年册府曾同命，早岁文场每并游。
寂寂旧庐东南东观晓，翩翩归旐北邙秋。
都城犹记樽前别，精爽今随逝水流。
杨十七应之兄学士挽辞
作者：赵挺之
朝代：宋

廓落襟怀德艺优，身名曾不问沈浮。当年册府曾同命，早岁文场每并游。寂寂旧庐东观晓，翩翩归旐北邙秋。都城犹记樽前别，精爽今随逝水流。
送罗正之年兄出使二浙
作者：赵挺之
朝代：宋

相逢三十春，欢宴殊未足。
都门今见君，行意一何速。
正之南国秀，德业素所畜。
才名振京师，贤达竞推毂。
当年诸邑政，惠爱春兰馥。
惟思结恩信，几欲弛鞭扑。
一朝使王畿，茂草鞠圜狱。
高怀富经纶，余事归简牍。
风骚入冥搜，落笔动盈幅。
忠诚人所怀，正直神介福。
轻舟扬高旌，锦袂耀乡服。
西风浙江远，秋色方在目。
欢声溢闾巷，喜气霑僮仆。
东南岁仍饥，仁主意方属。
君才固有余，足以振疲俗。
行闻变潢潦，千里尽平陆。
功成办归装，来赴严君促。
送罗正之年兄出使二浙
作者：赵挺之
朝代：宋

相逢三十春，欢宴殊未足。都门今见君，行意一何速。正之南国秀，德业素所畜。才名振京师，贤达竞推毂。当年诸邑政，惠爱春兰馥。惟思结恩信，几欲弛鞭扑。一朝使王畿，茂草鞠圜狱。高怀富经纶，馀事归简牍。风骚入冥搜，落笔动盈幅。忠诚人所怀，正直神介福。轻舟扬高旌，锦袂耀乡服。西风浙江远，秋色方在目。欢声溢闾巷，喜气沾僮仆。东南岁仍饥，仁主意方属。君才固有馀，足以振疲俗。行闻变潢潦，千里尽平陆。功成办归装，来赴严君促。
三香图
作者：赵文
朝代：宋

梅花瘦而贞，霜磨雪折骨愈奇。
山矾清而野，桃李场中不肯移。
梅也似伯夷，矾也似叔齐。
水僊大似孤竹之中子，不瘦不野含仙姿。
人生但愿水僊福，梅兄矾弟真难为。
三香图
作者：赵文
朝代：宋

梅花瘦而贞，霜磨雪折骨愈奇。山礬清而野，桃李场中不肯移。梅也似伯夷，礬也似叔齐。水仙大似孤竹之中子，不瘦不野含仙姿。人生但愿水仙福，梅兄礬弟真难为。
上之回
作者：赵文
朝代：宋

动皇舆，回中道。龙为驱，虎为导。乐蕃厘，祠雍后。息甘泉，饫天酒。澹穆清，冰热恼。四夷服，咸稽首。臣三祝。皇万寿。
上陵
作者：赵文
朝代：宋

上古陵，古陵无可上。
苔雨绣涩，草烟悽怆。
鸱鸮鸣荒林，狐狸穴空圹。
丰碑去梁何处津，堲周作竈谁家炀。
不如东邻一抔土，樵牧侵陵白官府。
上陵
作者：赵文
朝代：宋

上古陵，古陵无可上。苔雨绣涩，草烟栖怆。鸱鸮鸣荒林，狐狸穴空圹。丰碑去梁何处津，堲周作灶谁家炀。不如东邻一抔土，樵牧侵陵白官府。
东兴铺二首·其一
作者：赵文
朝代：宋

老人无泪与君啼，梦裏相逢路竟迷。
二十三年崇胜寺，对床今夜是江西。
两峰睡觉
作者：赵文
朝代：宋

宿酒初醒唤梦回，起来诗句暗敲推。山童熟睡呼不应，枥马齕刍风雨来。
临江仙·恰好菊花前二日
作者：赵文
朝代：宋
体裁：词

恰好菊花前二日，寿星高照秋天。
堂前王母鬓方玄。
怀中娇凤小，已解祝公年。
如此生涯如此屋，看看海亦成田。
闲中多把酒杯传。
长生无别诀，放下有神仙。
临江仙（寿前人）
作者：赵文
朝代：宋
体裁：词

恰好菊花前二日，寿星高照秋天。堂前王母鬓方玄。怀中娇凤小，已解祝公年。如此生涯如此屋，看看海亦成田。闲中多把酒杯传。长生无别诀，放下是神仙。
乌夜啼·院静槐阴似水
作者：赵文
朝代：宋
体裁：词

院静槐阴似水，雨馀蝉语先秋。熟残梅子无人打，金弹满红沟。又送行人归去，谁怜倦客淹留。画船旗鼓江南岸，人倚夕阳楼。
乌夜啼（秋兴）
作者：赵文
朝代：宋

院静槐阴似水，雨余蝉语先秋。熟残梅子无人打，金弹满红沟。又送行人归去，谁怜倦客淹留。画船旗鼓江南岸，人倚夕阳楼。
二月十四夜梦中吟云隔溪啼鸟东风软满地落花春雨深次日陪谢少府饮章圣寺足成之
作者：赵文
朝代：宋

留得余寒伴客衾，蓦然万感赴沉吟。
隔溪啼鸟东风软，满地落花春雨深。
草草一樽聊若下，匆匆千载亦山阴。
月溪桥上凭栏久，应有游鯈识此心。
伏虎岭残雪
作者：赵文
朝代：宋

晴得一霜晴更稳，饱饭不怕伏虎岭。山高积雪冻犹在，昨日空惊雪画本。日烘高树玉槎牙，时有冰花堕无影。纷纷垂丝白海棠，得冷时能略苏醒。可怪此君大曲折，向人雅拜欲求拯。拥袍公子亦吟雪，岂识山中有些景。笪桥烛下写诗成，一尊独酌谁能省。
伤逝三首·其二
作者：赵文
朝代：宋

老人不哭自销魂，况復长号病眼昏。
终日哭声那可听，一声声有一般言。
侧犯·夜饮海棠下
作者：赵文
朝代：宋
体裁：词

恨花开尽，夜深自敛胭脂颗。雨过。绕曲曲花蓬锦围裹。浮空烧蜜炬，香雾霏霏堕。无那。倚滴滴娇红笑相亸。歌俦饮伴，花底围春坐。念满眼、少年人，谁更老于我。岁岁花时，洞门无锁。莫负东君，酒盟诗课。
侧犯·恨花开尽
作者：赵文
朝代：宋

恨花开尽，夜深自敛胭脂颗。
雨过。
绕曲曲花篷锦围裹。
浮空烧蜜矩，香雾霏霏堕。
无那。
倚滴滴娇红笑相亸。
歌俦饮伴，花底围春坐。
念满眼、少年人，谁更老于我。
岁岁花时，洞门无锁。
莫负东君，酒盟诗课。
侧犯·恨花开尽
作者：赵文
朝代：宋
体裁：词

恨花开尽，夜深自敛胭脂颗。雨过。绕曲曲花篷锦围裹。浮空烧蜜矩，香雾霏霏堕。无那。倚滴滴娇红笑相亸。歌俦饮伴，花底围春坐。念满眼、少年人，谁更老於我。岁岁花时，洞门无锁。莫负东君，酒盟诗课。
侧犯（夜饮海棠下）
作者：赵文
朝代：宋

恨花开尽，夜深自敛胭脂颗。雨过。绕曲曲花蓬锦围裹。浮空烧蜜炬，香雾霏霏堕。无那。倚滴滴娇红笑相亸。歌俦饮伴，花底围春坐。念满眼、少年人，谁更老於我。岁岁花时，洞门无锁。莫负东君，酒盟诗课。
倚树三叹息
作者：赵文
朝代：宋

煌煌天上星，堕地化为石。
回思天宫胜，再上那可得。
台鬰将谁言，犹能事文墨。
一落秦王手，已是不完璧。
秋风吹我衣，倚树三叹息。
元夕陪须溪野庙观灯
作者：赵文
朝代：宋

岂能狂落魄，只似醉瞢腾。
媪拜儿看笑，蛮粧鬼见憎。
客中犹有酒，乱后此看灯。
携手沙河路，前身梦裏曾。
元日
作者：赵文
朝代：宋

又见王正改旧年，此生此去几新元。
自无宾客来看岁，不遣儿童苦闭门。
雨带痴寒禁草色，雪吹残片上鬚根。
小孙未省人间事，尚拟今宵守岁樽。
入分宜界
作者：赵文
朝代：宋

上岭或如兴，下岭復如拜。
是程多泥涂，拄杖端足頼。
脱屦去泥淖，停车观水械。
偶然得一笑，更以苦为快。
田水终夜鸣，江浪怒澎湃。
听之不能睡，摩足了诗债。
八声甘州
作者：赵文
朝代：宋
体裁：词

是去年、春草又凄凄，尘生缕金衣。
怅朱颜为土，白杨堪柱，燕子谁依。
谩说漫漫六合，无地著相思。
辽鹤归来后，城亦全非。
更有延平一剑，向风雷半夜，何处寻伊。
怪天天何物，堪作玉弹棋。
到年年、无肠堪断，向清明、独自掩荆扉。
何况又、禽声杜宇，花事酴醿。
八声甘州·和孔瞻怀信国公，因念亦周弟
作者：赵文
朝代：宋
体裁：词

是去年、春草又萋萋，尘生缕金衣。怅朱颜为土，白杨堪柱，燕子谁依。谩说漫漫六合，无地著相思。辽鹤归来后，城亦全非。更有延平一剑，向风雷半夜，何处寻伊。怪天天何物，堪作玉弹棋。到年年、无肠堪断，向清明、独自掩荆扉。何况又、禽声杜宇，花事酴醾。
八声甘州·是去年、春草又凄凄
作者：赵文
朝代：宋

是去年、春草又凄凄，尘生缕金衣。
怅朱颜为土，白杨堪柱，燕子谁依。
谩说漫漫六合，无地着相思。
辽鹤归来后，城亦全非。
更有延平一剑，向风雷半夜，何处寻伊。
怪天天何物，堪作玉弹棋。
到年年、无肠堪断，向清明、独自掩荆扉。
何况又、禽声杜宇，花事酴醿。
八声甘州·记年时、快马上青云
作者：赵文
朝代：宋
体裁：词

记年时、快马上青云，而今衮衣还。问公归何有，春风万斛，散满人间。闻道金銮召对，风采动朝班。宰相从来有，几个朱颜。梅雨槐风清润，正台星一点，光照龙湾。赴经纶馀暇，按行紫芝山。念江南、民生何似，把囊封、奏上九重关。须信道，济时功行，便是仙丹。
八声甘州（和孔瞻怀信国公，因念亦周弟）
作者：赵文
朝代：宋

是去年、春草又凄凄，尘生缕金衣。怅朱颜为土，白杨堪柱，燕子谁依。谩说漫漫六合，无地著相思。辽鹤归来後，城亦全非。更有延平一剑，向风雷半夜，何处寻伊。怪天天何物，堪作玉弹棋。到年年、无肠堪断，向清明、独自掩荆扉。何况又、禽声杜宇，花事酴醿。
八声甘州（胡存齐除泉府大卿）
作者：赵文
朝代：宋

记年时、快马上青云，而今衮衣还。问公归何有，春风万斛，散满人间。闻道金銮召对，风采动朝班。宰相从来有，几个朱颜。梅雨槐风清润，正台星一点，光照龙湾。赴经纶余暇，按行紫芝山。念江南、民生何似，把囊封、奏上九重关。须信道，济时功行，便是仙丹。
凤凰台上忆吹箫·白玉磋成
作者：赵文
朝代：宋
体裁：词

白玉磋成，香罗捻就，为谁特地团团。
羡司花神女，有此清闲。
疑是弓靴蹴鞠，刚一踢、误挂花间。
方信道，酴醿失色，玉蕊无言。
凭阑。
几回淡月，怪天上冰轮，移下尘寰。
奈堪同玉手，难插云鬟。
人道转官球也，春去也，欲转何官。
聊寄与、诗人案头，冰雪相看。